open-index/open-wikipedia-markdown huggingface dataset:
ലിംഗ തന്മ വിഷയമാകുന്ന മലയാള കൃതികളുടെ പട്ടിക

മലയാളത്തിലെ ലിംഗ തന്മ (Gender Identity) പ്രധാനപ്രമേയമോ അല്ലെങ്കിൽ ഉപപ്രമേയമോ ആയി വരുന്ന കൃതികളുടെ പട്ടിക താഴെ കൊടുത്തിരിക്കുന്നു. ഭൂരിപക്ഷത്തിൽ നിന്നും വ്യത്യസ്തമായ ലിംഗതന്മയുള്ളവരെ **ട്രാൻസ്ജെൻഡർ**   (Transgender) എന്ന് വിളിക്കുന്നു.

വർഗ്ഗം:മലയാളസാഹിത്യകൃതികൾ
രാവണ ഛായ

കിഴക്കേ ഇന്ത്യൻ സംസ്ഥാനമായ ഒറീസ്സയിലെ ഒരു നിഴൽ പാവകളി കലാരൂപമാണ്‌ **രാവണ ഛായ**. ഒറിയാ കവിയായായ വിശ്വനാഥ് ഖുന്തിയയുടെ വിചിത്ര രാമായണത്തിൽ നിന്നാണ് രാവണ ഛായയുടെ കീർത്തനക്കവിതകൾ എടുക്കുന്നത്. രാമായണത്തിലെ പ്രതിനായകനായ രാവണന്റെ നാമത്തിൽ ഈ കലാരൂപം അറിയപ്പെടുന്നത് ജൈനരുടെയോ തമിഴരുടെയോ സാംസ്കാരിക പ്രഭാവം മൂലമാണെന്നാണ് കരുതുന്നത്. മറിച്ച് നിഴൽ എന്ന പ്രയോഗം ദൈവാവതാരമായ രാമന്റെ പേരിനോട് ചേർക്കുന്നത് അശുഭമായതിനാൽ രാവണന്റെ പേർ ചേർത്തു വിളിക്കുന്നു എന്നും അഭിപ്രായമുണ്ട്.

വർഗ്ഗം:ഒഡീഷ
വർഗ്ഗം:ഇന്ത്യയിലെ കലകൾ
ഡാർവിൻസ് ഫോക്സ്

ശുനക വർഗത്തിൽപ്പെട്ട ഗുരുതരമായ വംശനാശ ഭീഷണി നേരിടുന്ന ഒരു ചെറു ജീവിയാണ് **ഡാർവിൻസ് ഫോക്സ്**(Darvin's Fox). ഇത് ഡാർവിൻസ് സോറോ എന്നും അറിയപ്പെടുന്നു. ലൈകാലോപെക്സ് ( Lycalopex)
ജനുസ്സിൽ ഉൾപ്പെടുന്ന ഇതിന്റെ ശാസ്ത്രനാമം Lycalopex fulvipes എന്നാണ്. ഇത് ചിലിയിലും സമീപത്തുള്ള ദ്വീപുകളിലും മാത്രമാണ്  കണ്ടുവരുന്നത്.

## സ്ഥിതിവിവരങ്ങൾ
*ആകെ എണ്ണം     250
*ശരീരത്തിന്റെ ആകെ നീളം 48-55.7 cm
*വാലിന്റെ നീളം 17.5-25 cm
*ഭാരം 2.9-3.3 കിലോ 

## അവലംബം

*Wildlife as Canon sees it - http://wildlifebycanon.com/#/darwins-fox/ 

വർഗ്ഗം:കുറുക്കന്മാർ
വർഗ്ഗം:ചിലിയിലെ സസ്തനികൾ
പരമാർത്ഥസാരം

ശേഷൻ രചിച്ച എൺപത്തഞ്ചു ശ്ലോകങ്ങളടങ്ങിയതും വേദാന്തരഹസ്യപ്രതിപാദകവുമായ ഒരു സംസ്കൃത ഗ്രന്ഥമാണ് **പരമാർത്ഥസാരം**.  ഈ ഗ്രന്ഥത്തിനു ശേഷാര്യയെന്നും പേരുണ്ടു്. അല്പാക്ഷരവും ബഹ്വർത്ഥവുമായ ഈ കൃതിയെ രാഘവാനന്ദൻ ʻʻഅശേഷോപനിഷൽസിദ്ധവസ്തുതത്വാനുഷ്യന്ദിˮ എന്ന വിശേഷണം കൊണ്ടു വിശേഷിപ്പിക്കുന്നു. ആദ്യത്തെ രണ്ടു ശ്ലോകങ്ങൾ കഴിഞ്ഞാൽ ബാക്കിയെല്ലാം ആര്യാവൃത്തത്തിൽ നിബന്ധിച്ചിരിക്കുന്നതുകൊണ്ടാണു് അതിനു് ആ സംജ്ഞ സിദ്ധിച്ചതു്. ഗ്രന്ഥകാരനായ ശേഷൻ ആരെന്നു വെളിവാകുന്നില്ലെന്ന് ഉള്ളൂർ കേരള സാഹിത്യ ചരിത്രത്തിൽ പറയുന്നു.  
## വിവരണങ്ങളും വ്യാഖ്യാനങ്ങളും
അനേകം ഉത്തമഗ്രന്ഥങ്ങളുടെ വ്യാഖ്യാതാവായ രാഘവാനന്ദൻ,  ശേഷന്റെ പരമാർത്ഥസാരത്തിനു വിവരണമെഴുതിയിട്ടുണ്ട്.

## അവലംബം

## പുറം കണ്ണികൾ
*പരമാർത്ഥസാരം

വർഗ്ഗം:സംസ്കൃത ഗ്രന്ഥങ്ങൾ
വർഗ്ഗം:വേദാന്തഗ്രന്ഥങ്ങൾ
ബേർഡ്-ഓഫ്-പാരഡൈസ്

പാരഡൈസെഡേ കുടുംബത്തിൽ പെട്ട പാസെറൈൻ പക്ഷികളെയാണ്  **ബേർഡ്സ് ഓഫ് പാരഡൈസ്** (Bird(s)-of-paradise) എന്നു വിളിക്കുന്നത്. ഈ കുടുംബത്തിൽ 14 ജനുസ്സുകളിലായി 41 തരം പക്ഷികൾ ഉണ്ട്. ന്യൂ ഗിനിയ ദ്വീപിലാണ്  ഇവയിൽ ഭൂരിഭാഗവും കാണപ്പെടുന്നത്, സമീപത്തുള്ള മലൂകു ദ്വീപുകളിലും കിഴക്കൻ  ആസ്ത്രേലിയയിലും ഇവ കാണപ്പെടുന്നു. അതി മനോഹരമായ തൂവലുകളും വാലുകളുമാണ് ഈ പക്ഷികളുടെ സവിശേഷതകൾ. ഇവയിൽ ആൺ പക്ഷികൾക്ക് കൂടുതൽ ഭംഗിയുണ്ടാകും. വേട്ടയാടപ്പെടുന്നതിനാലും ആവാസവ്യവസ്ഥ നശിക്കുന്നതിനാലും ഇവ വംശനാശഭീഷണിയിലാണ്.

## അവലംബം

വർഗ്ഗം:പക്ഷികൾ പൊതുനാമമനുസരിച്ച്
വർഗ്ഗം:ചേക്കയിരിക്കുന്ന പക്ഷികൾ
വർഗ്ഗം:പാരഡൈസെഡേ
വൺ ഓൺ വൺ

കിം കി ഡുക്ക് 2014 ൽ സംവിധാനം ചെയ്ത  ചലച്ചിത്രമാണ് **വൺ ഓൺ വൺ**.
## ഇതിവൃത്തം
ഒരു മേയ് 9, ന് ഓ മിൻ ജു എന്ന ഹൈസ്ക്കൂൾ വിദ്യാർത്ഥിനി ക്രൂരമായി കൊല്ലപ്പെടുന്നു. കൊലപാതകത്തിൽ പങ്കുണ്ടെന്ന് സംശയിക്കപ്പെടുന്ന ഏഴു പേരെ 'ഷാഡോ' എന്ന വിളിപ്പേരുള്ള ഏഴംഗ തീവ്രവാദ സംഘം വേട്ടയാടുന്നതാണ് ചിത്രത്തിന്റെ ഇതിവൃത്തം.

സിനിമയുടെ പ്രമേയത്തിന് യഥാർത്ഥ ചരിത്രസംഭവവുമായി ബന്ധമുണ്ടെന്നും അതുകണ്ടെത്തുന്ന ചലച്ചിത്രനിരൂപകന് പതിനായിരം കോടി ഡോളർ സമ്മാനം നൽകുമെന്നും കിം കി ഡുക് പ്രഖ്യാപിച്ചിരുന്നു.
## പുരസ്കാരങ്ങൾ
വെനീസ് ഫിലിം ഫെസ്റ്റിവലിൽ മികച്ച ചിത്രത്തിനുള്ള ഫെഡോറ പുരസ്‌കാരം
## ആർ റേറ്റിങ്ങ്
ദക്ഷിണകൊറിയയിൽ സിനിമക്ക് ഏറ്റവും സ്തോഭജനകമായ ചിത്രങ്ങൾക്ക് നൽകുന്ന "ആർ' റേറ്റിങ്ങ് നൽകിയാണ് പ്രദർശിപ്പിച്ചത്. 
## അവലംബം

## പുറം കണ്ണികൾ
*
*
*

വർഗ്ഗം:കൊറിയൻ ചലച്ചിത്രങ്ങൾ
വർഗ്ഗം:കിം കി ഡുക്ക് സംവിധാനം ചെയ്ത ചിത്രങ്ങൾ
ജലവിശ്ലേഷണം

രാസസംയുക്തങ്ങൾ ജലവുമായി പ്രതിപ്രവർത്തിച്ച് അവയുടെ രാസബന്ധനങ്ങൾ നശിച്ച് രണ്ടോ അതിലധികമോ ലളിത തന്മാത്രകളായി വിഘടിക്കുന്ന പ്രക്രീയയാണ് ജലവിശ്ലേഷണം. ഒരു കാർബോഹൈഡ്രേറ്റ് തന്മാത്ര ജലവുമായി പ്രതിപ്രവർത്തിച്ച് പഞ്ചസാര തന്മാത്രാ ഘടകങ്ങളായി വേർതിരിയുന്നത് ജലവിശ്ലേഷണത്തിന് ഒരു ഉദാഹരണമാണ്. സുക്രോസ് തന്മാത്ര ഗ്ലൂക്കോസും ഫ്രക്റ്റോസുമായി വിഘടിക്കുന്ന പ്രക്രീയ ജലവിശ്ലേഷണമാണ് ഇതിനെ സാക്കറിഫിക്കേഷൻ എന്നു പറയുന്നു.

സാധാരണയായി ജലവിശ്ലേഷണം നടക്കുന്നത് ഒരു തന്മാത്രയിലേക്ക് ജലം ചേർക്കുമ്പോഴാണ് എന്നാൽ ചില സന്ദർഭങ്ങളിൽ തന്മാത്രയും ജലവും ഘടകങ്ങളായി വിഘടിക്കാറുണ്ട്. ഇത്തരം രാസപ്രവർത്തനങ്ങളിൽ തന്മാത്രയുടെ ഒരു ഘടകത്തിന് ഒരു ഹൈഡ്രജൻ അയോൺ ലഭിക്കും.
യോഹാൻ യാക്കോപ് ബാമർ

ഒരു സ്വിസ് ഗണിതശാസ്ത്രജ്ഞനും ഭൗതികശാസ്ത്രജ്ഞനുമായിരുന്നു **യോഹാൻ യാക്കോപ് ബാമർ** (മേയ് 1, 1825 – മാർച്ച് 12, 1898).
## ജീവചരിത്രം
സ്വിറ്റ്സർലാന്റിലെ ലൌസനിൽ ജഡ്ജിയുടെ മകനായി ജോഹാൻ ജേക്കബ് ബാമർ ജനിച്ചു. എലിസബത് റോൾ ബാമറാണു അമ്മ. ബാമറായിരുന്നു മൂത്ത മകൻ. ഗണിതത്തിൽ അദ്ദേഹം തൻറെ വിദ്യാലയത്തിൽ മിടുക്കനായിരുന്നു. അതുകൊണ്ടുതന്നെ അദ്ദേഹം സർവകലാശാലയിൽ ഗണിതം ഉപരിപഠനത്തിനായെടുത്തു.

കാൾസ്രൂഹെ, ബെർലിൻ എന്നീ സർവകലാശാലയിലെ പഠനത്തിനു ശേഷം ബാമർ 1849-ൽ ബേസൽ സർവകലാശാലയിൽ ചക്രാഭം(സൈക്ലോയിഡ്) എന്ന വിഷയത്തിൽ ഡോക്ടറേറ്റ് ബിരുദം നേടി. ബാമർ പിന്നീടുള്ള ജീവിതം ബേസലിൽ തന്നെ തുടർന്നു. അവിടെ അദ്ദേഹം ഒരു ബാലികാവിദ്യാലയത്തിലും, ബേസൽ സർവകലാശാലയിലും അധ്യാപകനായി പഠിപ്പിച്ചു. ബാമർ തൻറെ 43-ആാം വയസ്സിൽ ക്രിസ്തീൻ പോളിൻ റിങ്കിനെ 1868-ൽ വിവാഹം കഴിച്ചു. അവർക്ക് ആറു മക്കളുണ്ടായിരുന്നു.

ഗണിതശാസ്ത്രജ്ഞനായിരുന്നിട്ടും ബാമർ പ്രസിദ്ധനായത് ഹൈഡ്രജൻറെ വർണ്ണരാജിയുടെ() പ്രായോഗികമായ സൂത്രവാക്യം(ഫോർമുല) കണ്ടെത്തിയതിലൂടെയാണ്. ബേസലിലെ ഗണിതശാസ്ത്രജ്ഞനായ എഡ്വേർഡ് ഹേഗൻബാച്ചിൻറെ അഭിപ്രായത്തോടെയാണ് ബാമർ ഹൈഡ്രജൻറെ വർണ്ണരാജിയെക്കുറിച്ച് പഠനം തുടങ്ങിയത്. ആങ്സ്ട്രൊമിൻറെ ഹൈഡ്രജൻ വർണ്ണരാജിയുടെ അളവു സഹായത്താൽ ബാമർ രണ്ടു സമീപസ്ഥ അലകൾ തമ്മിലുള്ള അകലത്തിൻറെ(വേവ്ലെങ്ത്) സൂത്രവാക്യം കണ്ടെത്തി.

:\lambda\ = \frac{ hm^2 }{ m^2 - n^2 }

ഇതിൽ λ എന്നാൽ രണ്ടു സമീപസ്ഥ അലകൾ തമ്മിലുള്ള അകലമാണ്, 
n = 2, ആയാൽ h = 3.6456×10−7 m, ഉം m = 3, 4, 5, 6,... മറ്റുമാവുന്നു.

അദ്ദേഹത്തിൻറെ 1885-ലെ നോട്ടീസിൽ, h എന്നാൽ 'ഹൈഡ്രജൻറെ അടിസ്ഥാന സംഖ്യ' എന്നാണ് സൂചിപ്പിച്ചിട്ടുള്ളത്(ഇന്ന് ഇതിനെ ബാമർ സ്ഥിരാങ്കം(കോൺസ്റ്റൻറ്റ്) എന്നു വിളിക്കുന്നു). ബാമർ ഈ സൂത്രവാക്യം ഉപയോഗിച്ച്  m = 7 ലെ രണ്ടു സമീപസ്ഥ അലകൾ തമ്മിലുള്ള അകലം മുൻകൂട്ടി പറയുകയുണ്ടായി. പിന്നീട് ഹേഗൻബാച്ച്, ആങ്സ്ട്രൊം ഹൈഡ്രജൻറെ വർണ്ണരാജിയിൽ λ=397nm എന്ന വര(സ്പെക്ട്രൽ ലൈൻ) നിരീക്ഷിച്ചത് ബാമറിനെ അറിയിച്ചു. ബാമറിൻറെ രണ്ടു സഹപ്രവർത്തകരായ ഹെർമൻ വിൽഹെം വോഗലും വില്യം ഹോഗ്ഗിൻസും കൂടി ചേർന്ന് വെള്ള നക്ഷത്രത്തിലെ(വൈറ്റ് സ്റ്റാർസ്) ഹൈഡ്രജൻറെ വർണ്ണരാജിയിൽ മറ്റു വരകളുള്ള കാര്യം സ്ഥിരീകരികരിച്ചു.

പിന്നീട് ബാമറിൻറെ സൂത്രവാക്യം റിഡ്ബർഗിൻറെ സൂത്രവാക്യത്തിലെ ഒരു പ്രത്യേക അവസ്ഥയാണെന്നു കണ്ടെത്തി.

: \frac{1}{\lambda}\ = \frac{4}{h} \left( \frac{1}{n_1^2} - \frac{1}{n_2^2} \right)= R_H \left( \frac{1}{n_1^2} - \frac{1}{n_2^2} \right)

ഇതിൽ R_H എന്നാൽ റിഡ്ബർഗ് സ്ഥിരാങ്കം, n_1 = 2 ബാമറിൻറെ സൂത്രവാക്യത്തിനും, പിന്നെ n_2 > n_1.

ഈ സൂത്രവാക്യത്തിൻറെ മുഴുവൻ സ്പഷ്ടീകരണത്തിനായി 1913-ലെ നീൽസ് ബോറിൻറെ അണു മാതൃകാരൂപം വരെ കാത്തിരിക്കേണ്ടിവന്നു. ജോഹാൻ ജേക്കബ് ബാമർ ബേസലിൽ മരിച്ചു.

## ആദരവ്‌
* ബാമർ വരകളും(ലൈൻസ്) ബാമർ ശ്രണികളും(സീരീസ്) അദ്ദേഹത്തിൻറെ പേരിലാണ്.
* ചന്ദ്രനിലെ ഒരു കുഴിക്കു(ക്രേറ്റർ) ബാമർ എന്നാണ് പേരു നൽകിയിട്ടുള്ളത്.

## അവലംബം


വർഗ്ഗം:ഗണിതശാസ്ത്രജ്ഞർ
വർഗ്ഗം:1825-ൽ ജനിച്ചവർ
വർഗ്ഗം:മേയ് 1-ന് ജനിച്ചവർ
വർഗ്ഗം:1898-ൽ മരിച്ചവർ
വർഗ്ഗം:മാർച്ച് 12-ന് മരിച്ചവർ
സർദാർ വല്ലഭായ് പട്ടേൽ പോലീസ് മ്യൂസിയം

ഇന്ത്യയിലെ ആദ്യ പോലീസ് മ്യൂസിയമാണ് കൊല്ലം ജില്ലയിൽ സ്ഥിതിചെയ്യുന്ന **സർദാർ വല്ലഭായ് പട്ടേൽ പോലീസ് മ്യൂസിയം**. 1999 മേയ് 10-ന് കേരളാ പോലീസ് മേധാവിയായിരുന്ന ബി.എസ്. ശാസ്ത്രിയാണ് മ്യൂസിയം ഉദ്ഘാടനം ചെയ്ത് പൊതുജനങ്ങൾക്കായി തുറന്നുകൊടുത്തത്. പതിനെട്ടാം നൂറ്റാണ്ട് മുതലുള്ള കേരളാ പോലീസ് ചരിത്രവുമായി ബന്ധപ്പെട്ട വസ്തുക്കൾ ഇവിടെ പ്രദർശനത്തിനായി വച്ചിട്ടുണ്ട്.

## പ്രത്യേകതകൾ

സ്വാതന്ത്ര്യസമരസേനാനിയും അഖിലേന്ത്യാ സർവീസിന്റെ പിതാവുമായ സർദാർ വല്ലഭായി പട്ടേലിന്റെ പേരാണ് മ്യൂസിയത്തിനു നൽകിയിരിക്കുന്നത്. മ്യൂസിയത്തിനു സമീപം പട്ടേലിന്റെ പൂർണ്ണകായ പ്രതിമയും സ്ഥാപിച്ചിട്ടുണ്ട്. മ്യൂസിയത്തിനു മുമ്പിൽ റോഡിനോടുചേർന്ന് മഹാത്മാഗാന്ധിയുടെയും പ്രതിമയുണ്ട്. പോലീസ് ചരിത്രത്തെ സംബന്ധിച്ചുള്ള രാജ്യത്തെ ആദ്യ മ്യൂസിയമാണ് സർദാർ വല്ലഭായി പട്ടേൽ പോലീസ് മ്യൂസിയം. പോലീസിന്റെ ചരിത്രവും ഇന്നലെകളും അനാവരണം ചെയ്യുന്ന നിരവധി പ്രദർശന വസ്തുക്കൾ ഇവിടെ ഒരുക്കിയിരിക്കുന്നു. 

## കാഴ്ചകൾ
കേരളാ പോലീസിലെ ആദ്യ ഐ.ജി. ആയിരുന്ന എൻ. ചന്ദ്രശേഖരൻ നായർ ഉൾപ്പെടെയുള്ള ഉദ്യോഗസ്ഥർ, പോലീസ് പരേഡുകൾ, കൊല്ലം ജില്ലയുടെ ചരിത്രം എന്നിവയുടെയെല്ലാം ചിത്രങ്ങൾ ഇവിടെ പ്രദർശിപ്പിച്ചിരിക്കുന്നു. പഴയകാല തോക്കുകൾ, വാളുകൾ മുതലായ ആയുധങ്ങളുടെ ഒരു ശേഖരവും കൂട്ടത്തിലുണ്ട്. തിരുവിതാംകൂർ ഭരണാധികാരിയായിരുന്ന അനിഴം തിരുനാൾ മാർത്താണ്ഡവർമ്മയുടെ കാലം മുതൽ ഇന്നുവരെയുള്ള പോലീസുകാരുടെ വേഷവിധാനങ്ങളുടെ പ്രദർശനം ശ്രദ്ധേയമാണ്. കുറ്റാന്വേഷണ സംബന്ധിയായ വിവരങ്ങൾ ഉൾക്കൊള്ളിച്ചുള്ള ചിത്രപ്രദർശനവും പ്രധാന ആകർഷണങ്ങളിലൊന്നാണ്.

## സ്ഥാനം
കൊല്ലം റെയിൽവേ സ്റ്റേഷന് എതിർഭാഗത്തായി ഈസ്റ്റ് പോലീസ് സ്റ്റേഷനും പുതിയകാവ് ഭഗവതി ക്ഷേത്രത്തിനും ഇടയിലാണ് മ്യൂസിയം സ്ഥിതിചെയ്യുന്നത്. 
 
## പ്രവേശനം
രാവിലെ ഒൻപതു മുതൽ വൈകിട്ട് ആറുവരെയാണ് പ്രവർത്തന സമയം. മുതിർന്നവർക്കും കുട്ടികൾക്കും പ്രവേശനം അനുവദിച്ചിട്ടുണ്ട്. 

## ചിത്രശാല

File:Sardar_Vallabhai_Patel_Police_Museum_entrance.jpg|പ്രവേശന കവാടത്തിനു മുന്നിലെ ബോർഡ്
File:Gandhi_statue_in_Sardar_Patel_Police_Museum.jpg|മ്യൂസിയത്തിനു മുന്നിലെ മഹാത്മാഗാന്ധി പ്രതിമ
File:Template_in_Sardar_Vallabhai_Patel_Police_Museum.jpg|മ്യൂസിയത്തിന്റെ ഭിത്തിയിലുള്ള ശിലാഫലകം.


## അവലംബം


## പുറംകണ്ണികൾ
* 

വർഗ്ഗം:കേരളത്തിലെ മ്യൂസിയങ്ങൾ
വർഗ്ഗം:കൊല്ലം_ജില്ലയിലെ_വിനോദസഞ്ചാരകേന്ദ്രങ്ങൾ
വർഗ്ഗം:കൊല്ലത്തെ_കെട്ടിടങ്ങളും_നിർമ്മിതികളും
ചാവടിമുക്ക്

തിരുവനന്തപുരം ജില്ലയുടെ വടക്കു കിഴക്കായി സ്ഥിതി ചെയ്യുന്ന ശ്രീകാര്യത്തിലെ ഒരു മുക്കാന് ചാവടിമുക്ക്.
തിരുവനന്തപുരം നഗരത്തിൽ നിന്നും 10 കിലോമീറ്റർ ദൂരെ ദേശീയപാത 544ൽ ശ്രീകാര്യം ജങ്ഷൻ കഴിഞ്ഞുള്ള അടുത്ത മുക്കാണ് ചാവടിമുക്ക്.
ഇവിടെ നിന്ന് ഇടതോടുള്ള പാത എടുത്താൽ കോളേജ്  ഓഫ് എഞ്ചിനീയറിംഗ് തിരുവനന്തപുരത്തിൽ എത്താം . ഈ പാത പിന്നെ കുളതൂരിലെക്കു പോകുന്നു. ചവടിമുക്കിൽ ഒരു ഹൈ സ്കൂൾ ഉണ്ട്. കേരള സർകാരിന്റെ ഗുലാത്തി ഇൻസ്റ്റിറ്റ്യൂട്ട് ഓഫ് ഫിനാൻസ്  ഇവ്ടെയാണ് വരാൻ പോകുന്നത്. 

നെസ്റ്റ്(NEST) ഇന്റെ ഒരു കാമ്പസും ഇവിടെയൂണ്ട് . നിരവധി ചെറുകിട സ്ഥാപനങ്കളും ഇവിടെയൂണ്ട്.
## അവലംബങ്ങൾ


വർഗ്ഗം:തിരുവനന്തപുരം ജില്ല
വസന്തത്തിന്റെ കനൽവഴികളിൽ

2014 ൽ പുറത്തിറങ്ങിയ ഒരു മലയാളം ചലചിത്രമാണ് **വസന്തത്തിന്റെ കനൽവഴികളിൽ**. 1940 കളിൽ കേരളത്തിൽ പി. കൃഷ്ണപിള്ളയുടെ നേതൃത്വത്തിൽ ഉണ്ടായ കമ്മ്യൂണിസ്റ്റ് മുന്നേറ്റമാണ് സിനിമയുടെ ഇതിവൃത്തം.
## അണിയറ പ്രവർത്തകർ
സംവിധാനം : അനിൽ നാഗേന്ദ്രൻ
## അഭിനയിച്ചവർ
*സമുദ്രക്കനി
*ഋൃതേഷ്
*കെ.പി.എ.സി. ലളിത
*സുരഭി
*ദേവൻ
*സിദ്ദിഖ്
*സുധീഷ്
*പി.കെ. മേദിനി
*മുകേഷ്
*ഭീമൻ രഘു
*പ്രെംകുമാർ

## അവലംബം

വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
പലാവാൻ വേഴാമ്പൽ

ഫിലിപ്പീൻസ് ലെ പലാവാൻ ദ്വീപിൽ മാത്രം തദ്ദേശീയമായി കാണപ്പെടുന്ന ഒരിനം വേഴാമ്പൽ ആണ്  **പലാവാൻ വേഴാമ്പൽ**(Palawan hornbill). ഇതിന്റെ ഉടലിലെ തൂവലുകൾക്ക്  കറുത്ത നിറമാണ് . വാലിനു വെളുത്ത നിറവും. 

ആവാസ മേഖലയിൽ ഉണ്ടാകുന്ന ചെറിയ മാറ്റങ്ങൾ വരെ ഇവയെ പ്രതികൂലമായി ബാധിക്കുന്നതിനാൽ
ഇവയെ ജൈവസൂചകങ്ങൾ ആയി കണക്കാക്കുന്നു. പഴങ്ങൾ , ചെറിയ കീടങ്ങൾ , ചെറിയ ഇഴ ജന്തുക്കൾ എന്നിവയെ ഇവ ഭക്ഷിക്കുന്നു.

## സ്ഥിതിവിവരങ്ങൾ
*ആകെ എണ്ണം : 2,500-10,000
*നീളം : 55-65 cm
*ഭാരം : 601-713 ഗ്രാം
*ആവാസം : പലാവാൻ ദ്വീപിലെ നിത്യഹരിത മഴക്കാടുകൾ ,കണ്ടൽക്കാട്

## അവലംബം

*http://wildlifebycanon.com/#/palawan-hornbill/ 
വർഗ്ഗം:വേഴാമ്പലുകൾ
ഷിൻഇചിറോ ടോമോനാഗ

1965-ലെ നോബൽ സമ്മാന ജേതാവാണ് ജാപ്പനീസ് ഭൗതികശാസ്ത്രജ്ഞനായ് **ഷിൻഇചിറോ ടോമോനാഗ** (ജനനം: 1906 മാർച്ച് 31 - മരണം: 1979 ജൂലൈ 08). ക്വാണ്ടം ഇലക്ട്രോഡൈനമിക്സിൽ അടിസ്ഥാന കണികകളെക്കുറിച്ചുള്ള മൗലിക ഗവേഷണ ഫലങ്ങൾക്ക് 1965-ലെ നോബൽസമ്മാനം പങ്കിട്ടു.
ടോമോനാഗ 1906 മാ. 31-ന് ടോക്യോയിൽ ജനിച്ചു. ക്യോട്ടോ സർവകലാശാലയിൽനിന്ന് 1929-ൽ ബിരുദം നേടി. ടോക്യോയിലെ ഫിസിക്കൽ ആൻഡ് കെമിക്കൽ റിസർച് ഇൻസ്റ്റിറ്റ്യൂട്ടിൽ യോഷിയൊ നിഷിനയുടെയും ലെയ്പ്സിഗിൽ വെർനർ ഹെയ്സൻബർഗിന്റെയും കീഴിൽ ഇലക്ട്രോഡൈനമിക്സിൽ ഗവേഷണം നടത്തി. ഇലക്ട്രോൺ പോലുള്ള ചാർജിത കണങ്ങൾക്ക് മറ്റു ചാർജിത കണങ്ങളോടോ പ്രകാശ ക്വാണ്ടങ്ങളായ ഫോട്ടോണുകളോടോ ഉള്ള പ്രതിപ്രവർത്തനത്തെ ഗണിതീയമായി വിശദീകരിക്കുന്നതാണ് ഈ ശാസ്ത്രശാഖ. 1940-കളിൽ ഇദ്ദേഹം രൂപംനൽകിയ സിദ്ധാന്തങ്ങൾ അത്യന്തം കൃത്യതയുള്ളവയായിരുന്നു. ക്വാണ്ടം ഫീൽഡ് സിദ്ധാന്തത്തിൽ അവതരിപ്പിച്ച കോവേരിയന്റ് ഫോർമലിസവും പ്രോട്ടോൺ, ന്യൂട്രോൺ എന്നിവയുടെ ഘടനാവിശദീകരണാർഥം ആവിഷ്ക്കരിച്ച ഇന്റർമീഡിയറ്റ് കപ്ലിങ് തിയറിയും സമന്വയിപ്പിച്ച് ഡൈവേർജൻസ് പ്രശ്നം നിർധാരണം ചെയ്യാൻ ടോമോനാഗയ്ക്കു കഴിഞ്ഞു. ഇത് വിശിഷ്ട ആപേക്ഷികതാസിദ്ധാന്തവുമായി പൊരുത്തപ്പെടുകയും ചെയ്തു. ഫെർമിയോൺ വ്യൂഹമാതൃക, മൈക്രോവേവ് സിസ്റ്റം, മാഗ്നട്രോൺ ദോലന ക്രിയാവിധി തുടങ്ങിയ ഇതര മേഖലകളിലും ഇദ്ദേഹത്തിന്റെ സംഭാവനകൾ വിലപ്പെട്ടവയാണ്.

രണ്ടാം ലോകയുദ്ധകാലത്ത് സ്വന്തം ഗവേഷണങ്ങളിലൂടെ ക്വാണ്ടം ഇലക്ട്രോഡൈനമിക്സിൽ വികസിപ്പിച്ചെടുത്ത നിരീക്ഷണഫലങ്ങൾ 1943-ൽ ജാപ്പനീസ് ഭാഷയിലാണ് ടോമോനാഗ പ്രസിദ്ധീകരിച്ചത്. യുദ്ധാനന്തരം 1947-ൽ മാത്രമാണ് പാശ്ചാത്യർ ഇതറിയുന്നത്. എന്നാൽ ഇതേ കാലഘട്ടത്തിൽത്തന്നെ അമേരിക്കക്കാരായ റിച്ചാർഡ് ഫിലിപ്സ് ഫെയ് ൻമാൻ, ജൂലിയൻ ഷ്വിൻഗെർ എന്നിവരും ഇതേ രംഗത്ത് വ്യത്യസ്ത സമീപനങ്ങളോടെ നടത്തിയ സ്വതന്ത്ര ഗവേഷണങ്ങളും ടോമോനാഗയുടെ കുപിടിത്തങ്ങളോടു സമാനസ്വഭാവമുള്ളവയായിരുന്നു. 1965-ലെ ഭൌതികശാസ്ത്രത്തിനുള്ള നോബൽസമ്മാനം മൂവരും ചേർന്നു പങ്കുവയ്ക്കുകയും ചെയ്തു.
ടോമോനാഗയുടെ അക്കാദമിക പ്രവർത്തനരംഗം മുഴുവനും ടോക്യോയിലെ ക്യോയ്കു സർവകലാശാലയിൽ ആയിരുന്നു. 1941 മുതൽ അവിടത്തെ ഫിസിക്സ് പ്രൊഫസറും 1956 മുതൽ '62 വരെ യൂണിവേഴ്സിറ്റി പ്രസിഡന്റുമായി ഇദ്ദേഹം സേവനമനുഷ്ഠിച്ചു. ഓപ്റ്റിക്കൽ റിസർച് ഇൻസ്റ്റിറ്റ്യൂട്ടിന്റെ ഡയറക്ടർ, സയൻസ് കൗൺസിൽ ഒഫ് ജപ്പാന്റെ പ്രസിഡന്റ് എന്നീ പദവികൾക്കുശേഷം 1969-ൽ സർവീസിൽനിന്നു വിരമിച്ചു. നോബൽ സമ്മാനത്തിനുപുറമേ, ജപ്പാൻ അക്കാദമി പ്രൈസ് (1948), ദി ഓർഡർ ഒഫ് കൾച്ചർ ഒഫ് ജപ്പാൻ (1952), ലൊമൊനൊസോവ് മെഡൽ ഒഫ് ദ് യു.എസ്.എസ്.ആർ. പ്രസിഡിയം ഒഫ് ദി അക്കാദമി ഒഫ് സയൻസസ് (1964) എന്നീ ബഹുമതികൾക്കും ടോമോനാഗ അർഹനായി. 1962-66 വർഷങ്ങളിലായി ഇദ്ദേഹം പ്രസിദ്ധപ്പെടുത്തിയ കൃതിയാണ് രണ്ടു വാല്യങ്ങളിലായുള്ള ക്വാണ്ടം മെക്കാനിക്സ്. 1979 ജൂല. 8-ന് ടോക്യോയിൽ ഇദ്ദേഹം അന്തരിച്ചു.

## അവലംബം

വർഗ്ഗം:നോബൽ സമ്മാനം നേടിയ ജപ്പാൻകാർ
വർഗ്ഗം:1906-ൽ ജനിച്ചവർ
വർഗ്ഗം:മാർച്ച് 31-ന് ജനിച്ചവർ
വർഗ്ഗം:1979-ൽ മരിച്ചവർ
വർഗ്ഗം:ജൂലൈ 8-ന് മരിച്ചവർ
ബുൻസൻ ദീപം

ജർമ്മൻ രസതന്ത്രജ്ഞൻ ആയ റോബർട്ട് ബുൻസൻ വികസിപ്പിച്ചെടുത്ത ഒരു ദീപമാണ്  **ബുൻസൻ ദീപം**(Bunsen Burner) . ഇത് വ്യാപകമായി രസതന്ത്ര   പരീക്ഷണ ശാലകളിൽ ഉപയോഗിക്കുന്നു.

ഈ ദീപത്തിൽ നിന്നും ഒരു ജ്വാല മാത്രം ഉണ്ടാകുന്നു. ഇതിനു ഇന്ധനം ആയി പ്രകൃതിവാതകം , ദ്രവീകൃത പെട്രോളിയം വാതകം എന്നിവ ഉപയോഗിക്കുന്നു.വലത് വശത്ത് ഉള്ള നോബ് തിരിച്ചാൽ ഇതിന്റെ ജ്വാലയുടെ തീവ്രത കൂട്ടുകയും കുറക്കുകയും ചെയ്യാം.ഇത് പരീക്ഷണശാലകളിൽ ഉപയോഗിക്കുന്ന ദീപങ്ങളിൽ വലിയ ഒരു കുതിച്ചുചാട്ടത്തിനു വഴിതെളിച്ചു.

## അവലംബം

വർഗ്ഗം:ദീപങ്ങൾ
വർഗ്ഗം:പ്രകാശസ്രോതസ്സുകൾ
വർഗ്ഗം:പരീക്ഷണശാല ഉപകരണങ്ങൾ
സദാചാരപോലീസ്

ഇന്ത്യയിൽ ഒരു വ്യക്തിയോ ഒരു കൂട്ടം വ്യക്തികളോ ചെയ്യുന്ന പ്രവൃത്തി സമൂഹത്തിൻറെ  നിലവിലെ സദാചാരസങ്കൽപ്പങ്ങൾക്ക് വിരുദ്ധമാണെന്ന് ആരോപിച്ച് അവരെ വാക്കുകൾ കൊണ്ടോ അംഗവിക്ഷേപങ്ങൾ കൊണ്ടോ കായികമയോ, നിയമവിരുദ്ധമായി നേരിടുന്ന വ്യക്തിയെ/വ്യക്തികളെ വ്യാപകമായി 'സദാചാരപോലീസ്' എന്ന് വിളിക്കുന്നു . ഇംഗ്ലീഷ്: **Moral police** ഇന്ത്യയിലെ ചില നിയമങ്ങളും ചില സംഘടിതരായ വ്യക്തികളുടെ വീക്ഷണത്തിലും ചില പ്രവൃത്തികൾ സദാചാര വിരുദ്ധമാണെന്ന് ആക്ഷേപമുണ്ട്. ഇതിനെതിരായി പോലീസുകാരും സംഘടിതരായ വ്യക്തികളും നിയമം കയ്യിലെടുത്ത് പ്രതിരോധപ്രവർത്തനങ്ങൾ നടത്തുന്നു. ഇന്ത്യൻ ഭരണഘടന അനുവദിക്കുന്ന അവകാശങ്ങൾക്കും സ്വാതന്ത്ര്യങ്ങൾക്കും മേലെയുള്ള കൈകടത്തൽ ആയി ഇത് വ്യാഖ്യാനിക്കപ്പെടുന്നു.

## അവലംബം


വർഗ്ഗം:ഇന്ത്യയിലെ കുറ്റകൃത്യങ്ങൾ
ഗൊഡ്ഡെ

രാമായണകഥയെ നാടൻ രീതിയിൽ അവതരിപ്പിക്കുന്ന ഒരു കലാരൂപമാണ് **ഗൊഡ്ഡെ**.  കൊങ്കണി ഭാഷാവിഭാഗത്തിലുള്ള വൈശ്യ - വാണിയ വിഭാഗമാണ് വാല്മീകി രാമായണത്തെ സാധാരണക്കാരിൽ എത്തിക്കുന്നതിന് ജനകീയ രീതി സ്വീകരിച്ചത്. ഇത് പിൽക്കാലത്ത് ഗൊഡ്ഡെ രാമയൺ ആയി മാറി. കൊങ്കണി ഭാഷയുടെ തനതുകലയാണിത്.
## ചരിത്രം
15ാം നൂറ്റാണ്ടിന്റെ ആരംഭം മുതൽക്കേ ഇത് ഗോവയിൽ സ്ഥിരപ്രതിഷ്ടനേടി. 1540-ൽ പോർച്ചുഗീസുകാരുടെ പീഡനത്തിനിരയായ ഒരു കൂട്ടം ഗോവക്കാർ കേരളത്തിൽ കുടിയേറി. അവരുടെ മാതൃഭാഷ കൊങ്കണിയായിരുന്നു. 1600-നു ശേഷം ഫോർട്ടുകൊച്ചി അമരാവതി പ്രദേശത്ത് വൈശ്യ-വാണിയ വിഭാഗത്തിന്റെതായി രണ്ടു പ്രധാന ക്ഷേത്രങ്ങൾ സ്ഥാപിക്കപ്പെട്ടു. ഒന്ന് ശ്രീമട്ട് ജനാർദ്ദന ക്ഷേത്രവും മറ്റൊന്ന് അമരാവതി ആൽത്തറ ഭഗവതി ക്ഷേത്രവും ആണ്. ദുഷ്ടഗണങ്ങളെ അകറ്റും എന്ന വിശ്വാസ പ്രമാണത്തിലാണ് ഗൊഡ്ഡെ ഇവിടെ നടത്തുന്നത്. ഫാൽഗുന മാസത്തിലെ ശുക്ലപക്ഷ ദ്വാദശി നാളിൽ ഈ കലാരൂപം ഇപ്പോഴും അവതരിപ്പിക്കപ്പെടുന്നു.  
## അവലംബം


വർഗ്ഗം:കേരളത്തിലെ നാടൻ കലകൾ
വർഗ്ഗം:കൊങ്കണി
എൻ. പുരുഷോത്തമ മല്ലയ്യ

കൊങ്കണി കവി, ചരിത്രകാരൻ , വിവർത്തകൻ എന്നീ നിലകളിൽ ശ്രദ്ധേയനാണ് **പുരുഷോത്തമ മല്ലയ്യ**. ഇംഗ്ലീഷ് ഭാഷയിൽ 5 പുസ്തകങ്ങളും കൊങ്കണിയിൽ 13 പുസ്തകങ്ങളും മല്ലയ്യയുടേതായിട്ടുണ്ട്. 
## ജീവിതരേഖ
കൊച്ചി മട്ടാഞ്ചേരി സ്വദേശിയാണ്. 1966 ൽ അദ്ദേഹം ഇന്ദിരാഗാന്ധിയെ കണ്ട് കൊങ്കണി സമൂഹത്തിന്റെ പ്രശ്‌നങ്ങൾ അവതരിപ്പിച്ചു.  കൊങ്കണി ഭാഷയെ ഭരണഘടനയുടെ 8ാം ഷെഡ്യൂളിൽ ഉൾപ്പെടുത്താൻ പ്രയത്നിച്ചു. ഇന്ത്യയിലാദ്യമായി കൊങ്കണി ഭാഷാ ഭവൻ സ്ഥാപിച്ചത് കൊച്ചിയിലാണ്. കൊച്ചിയിലെ കൊങ്കണി ഭാഷാ പ്രചാരസഭയുടെ സ്ഥാപക സെക്രട്ടറിയാണ്. 1975-ൽ കൊങ്കണി സ്വതന്ത്ര ഭാഷയായി കേന്ദ്ര സാഹിത്യ അക്കാദമി അംഗീകരിച്ചു. ദേവനാഗരി ലിപി ഔദ്യോഗിക ലിപിയായി. 1979-ൽ സ്മരണാഞ്ജലി എന്ന കവിതാ സമാഹാരം പ്രസിദ്ധീകരിച്ചു. ഡൽഹി ആസ്ഥാനമായ കൊങ്കണി സാഹിത്യ അക്കാദമിയുടെ കൊങ്കണി വികാസ് എന്ന മാഗസിന്റെ പത്രാധിപരായിരുന്നു. മട്ടാഞ്ചേരിയിൽ പ്രൈമറി സ്‌കൂളിൽ കൊങ്കണി പഠനം ആരംഭിക്കുവാൻ സർക്കാരിൽ നിന്ന് അനുമതി നേടി.കൊങ്ങിണി ഭാഷാ പ്രചാരസഭയുടെ സ്ഥാപക സെക്രട്ടറി കൂടിയാണ്. നിരവധി പുസ്തകങ്ങൾ രചിച്ച മല്ലയ്യ  തിരുക്കുറൾ കൊങ്ങിണി ഭാഷയിലേക്ക് മൊഴിമാറ്റം നടത്തി. 

## കൃതികൾ
*സ്മരണാഞ്ജലി
## പുരസ്കാരങ്ങൾ
*കേന്ദ്രസാഹിത്യ അക്കാദമി അവാർഡ്
*പത്മശ്രീ (2014)

## അവലംബം


വർഗ്ഗം:കൊങ്കണി സാഹിത്യകാരന്മാർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
സതേൺ കാസോവറി

കിഴക്കൻ ആസ്ത്രേലിയ , ന്യൂ ഗിനിയ എന്നീ പ്രദേശങ്ങളിൽ കണ്ടുവരുന്ന, പറക്കാൻ കഴിവില്ലാത്ത വലിയ ഒരു പക്ഷിയാണ് **സതേൺ കാസോവറി**. *Casuarius casuarius* എന്ന ശാസ്ത്ര നാമത്തിൽ അറിയപ്പെടുന്ന ഇവ എമു, ഒട്ടകപ്പക്ഷി എന്നിവയുമായി സാദൃശ്യം പുലർത്തുന്നു.

## സ്ഥിതിവിവരങ്ങൾ
ആകെ എണ്ണം :- ഏകദേശം 10,000-20,000

ഉയരം :- 102-170 cm

ഭാരം :- 29.2-58.5 kg

ആവാസം :- പ്രധാനമായും  മഴക്കാടുകളിൽ കാണപ്പെടുന്ന ഇവ സവേന, കണ്ടൽക്കാട്, പഴങ്ങൾ കൃഷി ചെയ്യുന്ന ഇടങ്ങൾ എന്നിവിടങ്ങളിലും കാണപ്പെടുന്നു. 

## അവലംബം

* http://wildlifebycanon.com/#/southern-cassowary/ 

വർഗ്ഗം:പറക്കാത്ത പക്ഷികൾ
വർഗ്ഗം:ഓസ്ട്രേലിയയിലെ പക്ഷികൾ
ഗ്രേറ്റർ ബാംബൂ ലീമർ

വലിപ്പം കൂടിയ ഒരിനം ലീമർ ആണ്  **ഗ്രേറ്റർ ബാംബൂ ലീമർ**.ഇതിന്റെ ശാസ്ത്രനാമം Prolemur simus എന്നാണ്.  മുളകൾ മാത്രമാണ് ഇവയുടെ ആഹാരം.അതും മഡഗാസ്കറിൽ മാത്രം കണ്ടുവരുന്ന Cathariostachys madagascariensis എന്നയിനം മുളയും. ഇവ ചെറിയ കൂട്ടങ്ങളായാണ്  കണ്ടുവരുന്നത്.  ഇവ ഏകദേശം 160 എണ്ണം മാത്രമേ ഭൂമിയിൽ ജീവിചിരിക്കുന്നുള്ളൂ.

## സ്ഥിതിവിവരങ്ങൾ
* ആകെ എണ്ണം :-              ~160
* ശരീരത്തിന്റെ നീളം:-  40-42 cm
* വാലിന്റെ നീളം:-         45-58 cm
* ഭാരം :-                              2.2-2.5 kg
* ആവാസം :-                     മഡഗാസ്കറിലെ മഴക്കാടുകളിൽ കാണപ്പെടുന്ന മുളങ്കാടുകളിൽ

## അവലംബം

* http://wildlifebycanon.com/#/greater-bamboo-lemur/
ലിംഗതന്മ

സ്വന്തം ലിംഗാവസ്ഥയെ കുറിച്ച് ഒരു വ്യക്തിയുടെ മനസ്സിലുള്ള ബോധമാണ് **ലിംഗതന്മ** (). സ്വന്തം ആണ്മയെയോ പെണ്മയെയോ പറ്റിയുള്ള ഒരു വ്യക്തിയുടെ സ്വകാര്യബോധമാണ് ഇത്. മത്തിഷ്ക്കത്തിന്റെ പ്രത്യേകതയും ഇതിൽ പ്രധാനമാണ്. സാധാരണയായി ഇത് ജന്മനായുള്ള ശാരീരിക ലിംഗാവസ്ഥയുമായി പൊരുത്തമുള്ളതായിരിക്കണമെന്നില്ല. ഉദാഹരണത്തിന് ലിംഗലൈംഗികന്യൂനപക്ഷങ്ങളിലെ ഒരു ഉപവിഭാഗമായ ട്രാൻസ്ജെൻഡർ വിഭാഗത്തിന് ഈ ബോധം ശാരീരികമായ ലിംഗാവസ്ഥയിൽ നിന്നും വ്യത്യസ്തമായിരിക്കും. ഇത് ജനതികവും ജൈവീകവും കൂടിയാണ്. സ്വന്തം ലിംഗതന്മ   തീരുമാനിക്കേണ്ടത് വ്യക്തി തന്നെയാണ്. ഇക്കാര്യത്തിൽ ലിംഗഭേദവുമായി ബന്ധപ്പെട്ട സാമൂഹിക നിർമിതികൾക്ക് പങ്കില്ല.  

## അവലംബങ്ങൾ
രാജൻ ഗുരുക്കൾ

ചരിത്രജ്ഞൻ, സർവകലാശാലാധ്യാപകൻ, സാമൂഹിക ശാസ്ത്രജ്ഞൻ, എഴുത്തുകാരൻ എന്നീ നിലകളിൽ പ്രശസ്തനായ കേരളീയനാണ് **പുത്തൻ  മഠത്തിൽ  രാജൻ ഗുരുക്കൾ**. കോട്ടയത്തെ മഹാത്മാഗാന്ധി സർവകലാശാലയുടെ അക്കാദമികപരമായ ഉയർച്ചയ്ക്ക് അദ്ദേഹം ഒരു വലിയ പങ്ക് വഹിച്ചിട്ടുണ്ട് .

=ജീവചരിത്രം=
കേരളത്തിലെ കണ്ണൂർ ജില്ലയിൽ മാഹിക്കടുത്തുള്ള കാര്യാട് ഗ്രാമത്തിൽ 1948 മെയ് 15നു ജനിച്ചു. കോഴിക്കോട് ജില്ലയിലെ കുറുവട്ടൂരിലും അതിനെ തുടർന്ന് രാമവിലാസം സെക്കൻഡറി സ്ക്കൂളിലും പ്രാഥമിക വിദ്യാഭ്യാസം പൂർത്തിയാക്കി. പിന്നീട് മടപ്പള്ളി ഗവർണ്മെൻ്റ് കോളേജിലും തലശ്ശേരിയിലെ ബ്രണ്ണൻ കോളേജിലും ബിരുദ പഠനം നടത്തി. തുടർന്ന് കാലിക്കറ്റ് സർവ്വകലാശാലയിൽ   നിന്നും 1972-ൽ ഒന്നാം റാങ്കോടുകൂടി ചരിത്രത്തിൽ ബിരിദാനന്തരബിരുദം നേടി .പഠന ശേഷം ആലുവയിലെ യൂണിയൻ ക്രിസ്ത്യൻ കോളേജിൽ അധ്യാപകനായി പ്രവർത്തിച്ചു. 
ഡൽഹിയിലെ ജവഹർലാൽ നെഹ്റു സർവ്വകലാശാലയിൽ നിന്നും 1978 ൽ തത്ത്വശാസ്ത്രത്തിൽ മാസ്റ്റർ ഡിഗ്രിയും 1985ൽ ചരിത്രപരമായ സാമൂഹ്യധനതത്വശാസ്ത്രത്തിൽ ഡോക്ടറേറ്റ് ബിരുദവും കരസ്ഥമാക്കി.

=ഔദ്യോഗിക ജീവിതം=
ബിരുദ പഠനത്തിനു ശേഷം 1972-ൽ  ആലുവയിലെ യുണിയൻ ക്രിസ്ത്യൻ കോളേജിൽ അധ്യാപകനായി ഔദ്യോഗിക ജീവിതം തുടക്കം കുറിച്ചു. ഗുരുക്കൾ പിന്നീട് ഡൽഹിയിലെ ജവഹർലാൽ നെഹ്റു സര്വ്വകലാശാലയിലെ ചരിത്രപഠന വിഭാഗത്തിൽ അധ്യാപകനായി പ്രവർത്തിച്ചു.  പ്രശസ്ത കന്നഡ എഴുത്തുക്കാരൻ യു .ആർ. അനന്തമൂർത്തിയുടെ  ക്ഷണത്തോടനുബന്ധിച്ചു മഹാത്മാഗാന്ധി സർവ്വകലാശാലയുടെ വൈസ് ചാൻസലറായി സ്ഥാനമേറ്റു. അധ്യാപനം കൂടാതെ സർവ്വകാലാശാല പ്രധാന വൈജ്ഞാനികൻ, സർവ്വകാലാശാല ഉപദേശകസമിതിയുടെ അംഗം, സർവ്വകാലാശാല സെനെറ്റ് ആലോചനാസഭാംഗം എന്നീ വിവിധ പദവികളിലും സേവനമനുഷ്ടിച്ചിട്ടുണ്ട്.

കോട്ടയത്തിലെ മഹാത്മാഗാന്ധി സർവ്വകലാശാലയുടെ വൈസ് ചാൻസലറായും അദ്ദേഹം  പ്രവർത്തിച്ചിട്ടുണ്ട്. 
നിലവിൽ ബാംഗ്ലൂർ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് സമകാലികശാസ്ത്ര വിഭാഗത്തിൽ സന്ദർശാധ്യാപകനാണ്. 

=സാഹിത്യം=
കേരളത്തിൻറെ സാമൂഹിക-സാമ്പത്തിക,സാംസ്കാരിക ചരിത്രം, മനുഷ്യൻറെ ശാരീരികവും മാനസികവുമായ ഘടനയെക്കുറിച്ചുള്ള പഠനം,മാനവിക പരിസ്ഥിതി വിഞ്ജാനം എന്നീ വിഷയങ്ങളെ അടിസ്ഥാനമാക്കി മലയാളത്തിലും ഇംഗ്ലീഷിലും ഉൾപ്പെടെ ആറ് പുസ്തകങ്ങൾ രചിച്ചിട്ടുണ്ട് . നിരവധി മാസികകളിലും വാർത്താ പത്രങ്ങളിലും അദ്ദേഹം ലേഖനങ്ങൾ എഴുതിയിട്ടുണ്ട് .

=പുരസ്കാരങ്ങൾ= 
*അധ്യാപക ഫെല്ലോഷിപ്പ് ; ഇന്ത്യൻ കൌൺസിൽ ഓഫ് ഹിസ്റ്റോറിക്കൽ റിസർച്ച്(1977)
*ദേശീയ അധ്യാപക ഫെല്ലോഷിപ്പ്; യൂനിവെർസിറ്റി ഗ്രാന്റ്സ് കമ്മീഷൻ (1980)
*ഒരവക്കൾ  മതെൻ  മെമ്മോറിയൽ  മികച്ച  അക്കാദമിക പുരസ്കാരം(1986)

=അവലംബങ്ങൾ=

വർഗ്ഗം:കോഴിക്കോട് സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് അദ്ധ്യാപകർ
ഒന്ന് മുതൽ പൂജ്യം വരെ

1986ൽ പുറത്തിറങ്ങിയ ഒരു മലയാള ചലച്ചിത്രമാണ്‌ **ഒന്ന് മുതൽ പൂജ്യം വരെ**.രഘുനാഥ് പലേരി എഴുതി സംവിധാനം ചെയ്ത ഈ ചിത്രത്തിൽ മോഹൻലാൽ, ഗീതു മോഹൻദാസ്‌, ആശ ജയറാം തുടങ്ങിയവർ അഭിനയിച്ചിരിക്കുന്നു. 
രഘുനാഥ് പലേരിയുടെ തന്നെ ആകാശത്തേക്കൊരു ജാലകം എന്ന ചെറുകഥയെ ആസ്പദമാക്കി  ചിത്രീകരിച്ച ഈ ചിത്രം   സംവിധായകനുൾപ്പെടെ  പലരുടെയും ആദ്യ സംരംഭമായി മാറുകയും ചെയ്തു.

=കഥാസംഗ്രഹം=
അച്ഛൻ മരിച്ചു പോയ  നാലുവയസ്സുകാരി ദീപ മോളുടെയും അവളുടെ അമ്മയുടെയും(അലീന) കഥയാണ്‌ ഈ ചിത്രം. ആരും വരാനില്ലാത്ത അവരുടെ വീട്ടിലെത്തുന്ന ഓരോ ഫോൺ കോളുകളും ദീപ മോൾ അവളുടെ അച്ഛന്റേതായിരിക്കും എന്നും അവളുടെ അച്ഛൻ എപ്പോഴെങ്കിലും ഒരിക്കൽ അവളെ വിളിക്കുമെന്നും കരുതുന്നു. ബന്ധുക്കളാരുമില്ലാതെ തികച്ചും ഒറ്റപ്പെട്ട ജീവിതം നയിക്കുന്ന അവർക്കിടയിൽ അതിഥിയായെത്തുന്നത് വഴിമാറിയെത്തുന്ന ഫോൺ കോളുകളും കൂടാതെ ദീപ മോൾ അവളുടെ അമ്മയറിയാതെ അച്ഛനോട് സംസാരിക്കാമെന്ന പ്രതീക്ഷയിൽ ക്രമം തെറ്റിച്ചു വിളിക്കുന്ന ഫോൺ സംഭാഷണങ്ങളും മാത്രമായിരുന്നു.
 
അങ്ങനെയൊരു സംഭാഷണം ദീപ മോളെ ടെലിഫോൺ അങ്കിൾ എന്ന് വിളിക്കുന്ന ഒരു വ്യക്തിയുമായുള്ള ഒരു അപൂർവസൗഹൃദത്തിൽ കൊണ്ടെത്തിക്കുന്നു. ആദ്യമൊക്കെ ആശങ്കയോടെയും സന്ദേഹത്തോടെയും മാത്രം കണ്ടിരുന്ന അലീനയിലും ആ സൗഹൃദം  കൌതുകവും അസൂയയും ജനിപ്പിച്ചു തുടങ്ങിയിരുന്നു.

ഒരിക്കലും  നേരിൽ കാണാതെ പേര് പോലും വെളിപ്പെടുത്താതെ ആ സൗഹൃദം തുടരുമ്പോൾ തന്നെ ദീപ മോൾ അവളുടെ അച്ഛനോളം അയാളെ സ്നേഹിച്ചു തുടങ്ങിയിരുന്നു എന്നു അലീന തിരിച്ചറിഞ്ഞിരുന്നു.  പിന്നെപ്പിന്നെ ആരെയും പ്രതീക്ഷിക്കാനില്ലാത്ത അവരുടെ ഒറ്റപ്പെട്ട ജീവിതത്തിൽ ദീപ മോളോടൊപ്പം അലീനയും ടെലിഫോൺ അങ്കിളിന്റെ ഫോൺ വിളികൾക്കായി കാത്തിരുന്ന് തുടങ്ങിയിരുന്നു. ഒടുവിൽ അയാൾ ദീപ മോളുടെ പിറന്നാൾദിവസം രാത്രി അവരുടെ വീട്ടിലേക്ക് വന്നു. ഈ വരവ് അലീനയ്ക്ക് ഒരു പുതിയ ജീവിതത്തിന്റെ പ്രതീക്ഷ നൽകിയെങ്കിലും, അതു വ്യർത്ഥമായിരുന്നു.

=അഭിനേതാക്കൾ=
*ആശ ജയറാം 
*മോഹൻലാൽ 
*പ്രതാപ് പോത്ത൯
*ഗീതു മോഹൻദാസ്‌
*ശാരി
*നെടുമുടി വേണു 
*സുകുമാരി
*സുരേഷ് ഗോപി

=പുരസ്ക്കാരങ്ങൾ=
**കേരള സംസ്ഥാന ചലച്ചിത്ര അവാർഡ്**
*മികച്ച നവാഗത സംവിധായകൻ-രഘുനാഥ് പലേരി
*മികച്ച ബാലതാരം-ഗീതു മോഹൻദാസ്‌
*മികച്ച ചായാഗ്രാഹകൻ-ഷാജി എൻ.കരുൺ
*മികച്ച കലാസംവിധായകൻ-കെ. ശേഖർ
*മികച്ച ശബ്ദ സംയോജകൻ-സെൽവരാജ്

=അവലംബങ്ങൾ=

വർഗ്ഗം:നവോദയ അപ്പച്ചൻ നിർമ്മിച്ച ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:ഓ.എൻ.വി. - മോഹൻ സിതാര ഗാനങ്ങൾ
അശ്വതി മാത്തൻ

മലയാള സിനിമയിലെ ആദ്യ വനിതാ തിരക്കഥാകൃത്താണ് **അശ്വതി മാത്തൻ**. മണവാട്ടി എന്ന ചിത്രത്തിനാണ് തിരക്കഥ ആദ്യമായി രചിച്ചത്.

## അവലംബം

വർഗ്ഗം:മലയാളചലച്ചിത്രതിരക്കഥാകൃത്തുക്കൾ
ലൈംഗികചായ്‌വ്

ഒരു വ്യക്തിക്ക് എതിർലിംഗത്തിൽ പെട്ടതോ സ്വന്തം ലിംഗത്തിൽപെട്ടതോ ആയ വ്യക്തികളോട് തോന്നുന്ന മാനസികമായതോ ശാരീരികമായതോ ഇവ രണ്ടും ചേർന്നതോ ആയ ആകർഷണമാണ് **ലൈംഗികചായ്‌വ് (Sexual Orientation).**  എതിർവർഗലൈംഗികത (Heterosexuality), സ്വവർഗലൈംഗികത (Homosexuality), ഉഭയലൈംഗികത (Bisexuality), അലൈംഗികത (Asexuality) എന്നിങ്ങനെ വകഭേദങ്ങളുള്ള ലൈംഗികചായ്‌വ് ലിംഗതന്മയുമായി (Gender Identity) ബന്ധമുള്ളതാണ്. മനുഷ്യനിൽ ഇത് ഒരു തിരെഞ്ഞെടുപ്പ് (choice) ആണ്, എപ്രകാരമുള്ളതു ആണ് അവരവരുടെ രസങ്ങൾക്കു അനുചിതമായതു എന്നുള്ളതാണ് മാനദണ്ഡം. എന്നാൽ വെക്തികത രസങ്ങൾ മെനയുന്നതിൽ ബാഹിയ പ്രേരണങ്ങളുടെ സ്വാധിനം ഉള്ളത് മൂലം ഇത് ഒരു സ്വതന്ത്ര-തിരെഞ്ഞെടുപ്പ് ആണ് എന്ന് നീർവചിക്കാറില്ല.

ഒരാളുടെ ലൈംഗികത അഥവാ ലൈംഗികചായ്‌വ് പ്രകൃതിജന്യമോ പാരിസ്ഥിതികകാരണങ്ങൾ മൂലമോ ആകാം എന്നുള്ളതിനെ പറ്റി സജീവ ചർച്ചകൾ ഗവേഷകർക്കിടയിൽ നടന്നുവരുന്നു.  ലൈംഗികചായ്‌വ്  ജൈവീകമാണെന്നും ഇത് വ്യക്തിയുടെ തലച്ചോറിൽ വരുന്ന മാറ്റങ്ങൾ മൂലം ആണെന്നും പഠനങ്ങൾ തെളിയിക്കുന്നു. ലൈംഗികതയെ (Sexuality) നിയന്ത്രിക്കുന്നത് മസ്തിഷ്കം (Brain), ജനതികവും മാത്രമല്ലന്നു ശാസ്ത്രീയ പഠനങ്ങൾ അടിവരയിടുന്നു. ലൈംഗികചായവ് അന്തർഡൈഹികമായ പ്രത്യേതകളോ, ജനിതകമോ, ജൈവികമായ കാരണങ്ങൾ മൂലമാണ് എന്നുള്ള "ജനറ്റിക് ഡിറ്റർമിനിസം" തിരസ്കരണം ചെയ്തിട്ടുള്ള ഒരു നിർവചനം ആണ്. എന്നാൽ പ്രധാനമായും ഇതിനാൽ ആണ് എന്നുള്ള വാദം ഉറപ്പിക്കുവാൻ ഗവേഷകർ സജീവമായി പ്രവർത്തിക്കുന്നു ഉണ്ട്. ലൈംഗികപരമായ സ്വഭാവരീതികളും തുടങ്ങി ലൈംഗികചായ്‌വിനെക്കുറിച്ചുള്ള മിക്ക മനശാസ്ത്രപരമായ നിർവചനങ്ങളും ശാസ്ത്രീയപഠനങ്ങൾ പ്രകാരം  ലൈംഗികചായ്‌വ് ആത്യന്തികമായി വ്യക്തിയുടെ "സ്വതന്ത്ര" തിരെഞ്ഞെടുപ്പ് അല്ലെന്നും, ഇതിന്‌ ജൈവീകവുമായ അടിസ്ഥാനം ഉണ്ടെന്നും (അത് ടെവേലോപ്മെന്റൽ  സൈക്കോളജി പ്രകാരം അണെനും) കുടുതലും  ചുറ്റുപാടുകളുമായി ബന്ധപ്പെട്ടിരിക്കുന്നുവെന്നും ശാസ്ത്രം വെളിവാക്കുന്നു.  ലൈംഗികചായ്‌വിന്റെ അടിസ്ഥാനത്തിൽ വ്യക്തികളോട് വിവേചനം പാടില്ലെന്ന് 2017-ലെ കേന്ദ്ര മാനസികാരോഗ്യ നിയമം വ്യക്തമാക്കിയിരുന്നു. ലൈംഗികചായ്‌വ്, സ്വവർഗാനുരാഗം എന്നിവ ഒരു രോഗമല്ലെന്നും, ചികിത്സ ആവശ്യമില്ലെന്നും 2018-ൽ ഇന്ത്യൻ സൈക്ക്യാട്രിക്  സൊസൈറ്റി വ്യക്തമാക്കിയിട്ടുണ്ട്. ബഹു: സുപ്രീം കോടതിയും ഇക്കാര്യം അംഗീകരിച്ചിട്ടുണ്ട്.  

## അവലംബങ്ങൾ

വർഗ്ഗം:ലൈംഗികത
വർഗ്ഗം:ലൈംഗിക ആഭിമുഖ്യം
പരുന്തുംപാറ

കേരളത്തിലെ ഇടുക്കി ജില്ലയിലെ പീരുമേട് താലൂക്കിൽ ഉൾപ്പെടുന്ന ഒരു ഗ്രാമമാണ് **പരുന്തുംപാറ**. വിനോദസഞ്ചാര കേന്ദ്രമായ ഈ സ്ഥലം പീരുമേടിനും തേക്കടിക്കും ഇടയിലായി പീരുമേട്ടിൽ നിന്നും ഏകദേശം 8 കി.മീ. ദൂരെയാണ് സ്ഥിതി ചെയ്യുന്നത്. പീരുമേടിൽ നിന്ന് 6 കിലോമീറ്ററും, തേക്കടിയിൽ നിന്ന് 25 കിലോമീറ്ററും, ദേശീയപാത 220 ൽ നിന്ന് 3 കിലോമീറ്ററും അകലെയാണ് ഈ സ്ഥലം. വളർന്നു വരുന്ന വിനോദസഞ്ചാര കേന്ദ്രമാണിത്. സ്വസ്ഥമായ അന്തരീക്ഷവും കാടിന്റെ നൈർമല്യവും അടുത്തറിയാൻ ഒരുപാട് സ്വദേശീയ സഞ്ചാരികൾ ഇവിടെ എത്തുന്നു. നഗരത്തിന്റെ തിരക്കും കോലാഹലവും വിട്ട് നിബിഡ വനങ്ങളുടെ ശാന്തമായ ദൃശ്യം ആസ്വദിക്കാൻ ഉചിതമായ മലമ്പ്രദേശം ആണിത്. പ്രമുഖ വിനോദ സഞ്ചാര കേന്ദ്രങ്ങളായ കുമരകത്തിനും തേക്കടിക്കും ഇടയിലെ ഇടവേള കേന്ദ്രമായി പരുന്തുംപാറയെ വളർത്തിയെടുക്കാൻ ഉള്ള പദ്ധതികൾ ജില്ലയിലെ ടൂറിസം വികസന സമിതി തയ്യാറാക്കുന്നുണ്ട്   . 
thumb|left|ടാഗോർ പാറ
ഇടുക്കി ജില്ലയുടെ വിനോദ സഞ്ചാര ഭൂപടത്തിൽ ഇതുവരെ ഉൾക്കൊള്ളിച്ചിട്ടില്ലെങ്കിലും മറ്റു വിനോദ സഞ്ചാര കേന്ദ്രങ്ങളോട് കിടപിടിക്കുന്ന ഭൂമനോഹാരിത പരുന്തുംപാറക്കുണ്ട്. തെളിഞ്ഞ ആകാശമാണെങ്കിൽ ശബരിമല കാടുകൾ ഇവിടുന്നു കാണാവുന്നതാണ്. മകരജ്യോതി ദർശിക്കുവാൻ മണ്ഡല കാലത്ത് ആയപ്പഭക്തർ ഇവിടെ എത്താറുണ്ട്. വിശാലമായ ഉയർന്ന പ്രദേശമായതിനാൽ ഇവിടെ നിന്നു നോക്കുമ്പോൾ നാലുപാടും വളരെ ദൂരത്തോളം ഉള്ള മലനിരകൾ കാണുവാൻ കഴിയും. മഞ്ഞു മൂടി ഇടയ്കിടെ കാഴ്ച മറയുകയും താമസിയാതെ കാറ്റടിച്ച്  ദൂരെയുള്ള മലനിരകൾ പ്രത്യക്ഷമാകുകയും ചെയ്യുന്നത്  മനോഹരമായ ഒരു അനുഭവമാണു്. ഇവിടുത്തെ ഒരു പാറക്കെട്ടിന്  മഹാകവി രവീന്ദ്ര നാഥ ടാഗോറിന്റെ ശിരസ്സുമായി അത്ഭുതകരമായ സാമ്യമുണ്ട്. ഇത് **ടാഗോർ പാറ** എന്നു് അറിയപ്പെടുന്നു. ഭ്രമരം എന്ന ചലച്ചിത്രത്തിന്റെ  ചില പ്രധാന ഭാഗങ്ങൾ പരുന്തുംപാറയിലാണു  ചിത്രീകരിച്ചത്.

## ചിത്രശാല

പ്രമാണം:Parunthumpara-Picture 2.jpg|പരുന്തുംപാറയിലെ കാഴ്ച്ചകൾ-3
പ്രമാണം:Parunthumpara-Image 3.jpg|പരുന്തുംപാറ-ഒരു ദൃശ്യം
പ്രമാണം:Parunthumpara-Image 4.jpg|പരുന്തുംപാറ-ഒരു ദൃശ്യം
പ്രമാണം:Parunthumpara-Image 5.jpg|പരുന്തുംപാറ-ഒരു ദൃശ്യം
പ്രമാണം:Parunthumpara-Image 6.jpg|പരുന്തുംപാറ-ഒരു ദൃശ്യം


## അവലംബങ്ങൾ
പി.ഡി. ജെയിംസ്

കുറ്റാന്വേഷണ നോവലുകളുടെ രചനയിലൂടെ പ്രശസ്തയായിരുന്നു **പി.ഡി. ജെയിംസ്** എന്ന പേരിലെഴുതിയ **ഫില്ലിസ് ഡൊറോത്തി ജെയിംസ്**(3 ഓഗസ്റ്റ് 1920&nbsp;– 27 നവംബർ 2014). പല പുസ്തകങ്ങളുടെയും ദശലക്ഷം കോപ്പികൾ ലോകത്തെമ്പാടുമായി വിറ്റഴിഞ്ഞിട്ടുണ്ട്. പല കൃതികളും ചലച്ചിത്ര രൂപത്തിലും ദൃശ്യവത്ക്കരിക്കപ്പെട്ടിട്ടുണ്ട്.
## ജീവിതരേഖ
1920ൽ ജനിച്ച പി.ഡി. ജെയിംസ് 16ാം വയസ്സിൽ സ്കൂൾ വിദ്യാഭ്യാസം അവസാനിപ്പിച്ചു. പെൺകുട്ടികൾ കോളേജിൽ ചേർന്ന് പഠിക്കേണ്ടെന്ന അഭിപ്രായമായിരുന്നു അച്ഛന്. രണ്ടാം യുദ്ധകാലത്ത് മാഞ്ചസ്റ്ററിൽ റേഷൻ കാർഡുകൾ വിതരണം ചെയ്യുകായിരുന്നു ഫില്ലിസിന്റെ ജോലി.  ഒരു ഡോക്ടറെയാണ് അവർ വിവാഹം ചെയ്തത്.ഏറെ കഷ്ടപ്പാടുകൾ നിറഞ്ഞതായിരുന്നു അവരുടെ ജീവിതം. .ബ്രീട്ടീഷ് അഡ്മിനിസ്‌ട്രേറ്റീവ് സർവീസിൽ ജോലി കിട്ടിയ ശേഷം അവർ വിവിധ ചുമതലകൾ വഹിക്കുകയുണ്ടായി.നേഷണൽ ഹെൽത്ത് സർവീസിലായിരുന്നു അവർ ആദ്യം ജോലി ചെയ്തത്.തുടർന്ന് പോലീസ് വകുപ്പിൽ ഫോറൻസിക് സയൻസ് സർവീസിലും ക്രിമിനൽ പോളിസി വിഭാഗത്തിലും അവർ പ്രവർത്തിച്ചു. 
‘കവർ ഹേർ ഫേസ്’ എന്ന ആദ്യ നോവലിലൂടെതന്നെ പ്രശസ്തയായ പി.ഡി. ജെയിംസ് സൃഷ്ടിച്ച ആദം ദാൽഗ്ളീഷ് എന്ന നായക കഥാപാത്രം ജനമനസ്സുകളിൽ ചിരപ്രതിഷ്ഠ നേടി. കൺസർവേറ്റീവ് പാർട്ടി അംഗമായ അവർ 1991ൽ പ്രഭുസഭയിൽ അംഗമായി. ബി.ബി.സി.യുടെ ഭരണ സമിതിയിലും ബുക്കർ പ്രൈസ് നിശ്ചയിക്കുന്ന സമിതിയിലും അംഗമായിരുന്നു. 
## കൃതികൾ
*കവർ ഹേർ ഫേസ്
*ദ ചിൽഡ്രൻ ഓഫ് മെൻ
*ദ മർഡർ റൂം
## പുരസ്കാരങ്ങൾ
*ക്രൈം റൈറ്റേഴ്സ് അസോസിയേഷൻെറ ഡയമണ്ട് ഡാഗർ അവാർഡ്
* മിസ്റ്ററി റൈറ്റേഴ്സ് ഓഫ് അമേരിക്കയുടെ ഗ്രാൻഡ്മാസ്റ്റർ അവാർഡ്
## അവലംബം

## അധിക വായനയ്ക്ക്
* Richard B Gidez. *P. D. James*. Twayne's English Authors Series. New York: Twayne, 1986.
* Norma Siebenheller. *P. D. James*. New York: Ungar, 1981.
## പുറം കണ്ണികൾ

*കുറ്റകഥകളുടെ റാണി  - സി.പി. വിജയകൃഷ്ണൻ 
* The British Council's Contemporary Writers. Accessed 2010-09-15
* Faber and Faber (U.K.), publisher. Accessed 2010-09-15
* Random House (U.S.), publisher. Accessed 2010-09-15
* Penguin Books (U.K.), publisher . Accessed 2010-09-15
* 
### അഭിമുഖങ്ങൾ
* 
* ''The Guardian'', 4-3-01. Accessed 2010-09-15
* ''The Sunday Herald'' newspaper (U.K.), 13-9-08. Accessed 2010-09-15
* CBC News broadcasting (Canada), 22-9-08. Accessed 2010-09-15
* ''The Globe and Mail'' (Canada), 30-1-09. Accessed 2010-09-15
* ''The Daily Telegraph'' newspaper (U.K.), 21-7-10. Accessed 2010-09-15
* ''The Independent'' newspaper (U.K.), 29-9-08 . Accessed 2010-09-15
* ''The American Spectator'' magazine (U.S.), 4-1-10 . Accessed 2010-09-15
* Extended audio discussion on Death Comes to Pemberley for the Faber website. Recorded October 2011.
* Video interview discussing Death Comes to Pemberley. Filmed October 2011.

വർഗ്ഗം:1920-ൽ ജനിച്ചവർ
വർഗ്ഗം:ഓഗസ്റ്റ് 3-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:നവംബർ 27-ന് മരിച്ചവർ
വർഗ്ഗം:ബ്രിട്ടീഷ് നോവലെഴുത്തുകാർ
വർഗ്ഗം:ഇംഗ്ലീഷ് നോവലെഴുത്തുകാർ
ആറ്റുകാൽ ബാലസുബ്രഹ്മണ്യൻ

കേരളത്തിലെ ഒരു വയലിൻ വാദകനാണ് **ആറ്റുകാൽ ബാലസുബ്രഹ്മണ്യൻ** . കേരള സംഗീതനാടക അക്കാദമിയുടെ കലാശ്രീ പുരസ്‌കാരം 2014 ൽ നേടിയിട്ടുണ്ട്.
## പുരസ്കാരങ്ങൾ
*കേരള സംഗീതനാടക അക്കാദമിയുടെ കലാശ്രീ പുരസ്‌കാരം (2014) 
## അവലംബം


വർഗ്ഗം:വയലിനിസ്റ്റുകൾ
വർഗ്ഗം:മലയാളികളായ കർണ്ണാടകസംഗീതജ്ഞർ
വർഗ്ഗം:കേരള സംഗീതനാടക അക്കാദമിയുടെ കലാശ്രീ പുരസ്‌കാരം നേടിയവർ
പോൾ പൂവ്വത്തിങ്കൽ

കേരളത്തിലെ ഒരു കർണാടക സംഗീതജ്ഞനാണ് വൈദികനായ ഫാ. ഡോ.പോൾ പൂവ്വത്തിങ്കൽ. സി. എം.ഐ തൃശ്ശൂർ ദേവമാതാ പ്രവിശ്യയിലെ സഭാoഗമാണ്. മലയാള സംഗീതലോകത്തെ ഗാനഗന്ധർവനായ ഡോ: കെ.ജെയേശുദാസിന്റെ ശിഷ്യൻ കൂടിയാണ്. കേരള സംഗീതനാടക അക്കാദമിയുടെ കലാശ്രീ പുരസ്‌കാരം 2014 ൽ നേടിയിട്ടുണ്ട്.

## ജീവിതരേഖ
കർണ്ണാടക സംഗീതത്തിൽ മാസ്റ്റർ ബിരുദവും പി.എച്ച്.ഡി.യും നേടിയ പോൾ പൂവ്വത്തിങ്കൽ നിരവധി രാജ്യങ്ങളിൽ സംഗീത കച്ചേരി നടത്തിയിട്ടുണ്ട്. തൃശ്ശൂർ ചേതന മ്യൂസിക് കോളേജ് പ്രിൻസിപ്പലാണ്. കർണ്ണാടക സംഗീതത്തിൽ പാശ്ചാത്യ സംഗീതത്തിന്റെ സ്വാധീനം എന്ന വിഷയത്തിൽ പഠനത്തിന് കേന്ദ്ര ഗവണ്മെന്റിന്റെ ഫെല്ലോഷിപ്പ് ലഭിച്ചിട്ടുണ്ട്.  
## പുരസ്കാരങ്ങൾ
*കേരള സംഗീതനാടക അക്കാദമിയുടെ കലാശ്രീ പുരസ്‌കാരം 2014 
*കേന്ദ്ര ഗവണ്മെന്റിന്റെ സീനിയർ ഫെല്ലോഷിപ്പ്
## അവലംബം


വർഗ്ഗം:മലയാളികളായ കർണ്ണാടകസംഗീതജ്ഞർ
വർഗ്ഗം:കേരള സംഗീതനാടക അക്കാദമിയുടെ കലാശ്രീ പുരസ്‌കാരം നേടിയവർ
കോട്ടയം വീരമണി

കേരളത്തിലെ ഒരു ഗായകനാണ് **കോട്ടയം വീരമണി** . നിരവധി ലളിത ഗാനങ്ങൾ ആലപിച്ചിട്ടുള്ള ഇദ്ദേഹത്തിന് 2014 ലെ ലളിത ഗാന ശാഖക്കുള്ള കേരള സംഗീതനാടക അക്കാദമിയുടെ കലാശ്രീ പുരസ്‌കാരം ലഭിച്ചിട്ടുണ്ട്. 
## പുരസ്കാരങ്ങൾ
*കേരള സംഗീതനാടക അക്കാദമിയുടെ കലാശ്രീ പുരസ്‌കാരം (2014) 
## അവലംബം


വർഗ്ഗം:കേരളത്തിലെ ഗായകർ
വർഗ്ഗം:കേരള സംഗീതനാടക അക്കാദമിയുടെ കലാശ്രീ പുരസ്‌കാരം നേടിയവർ
എം.ഡി. രാജേന്ദ്രൻ

മലയാള കവിയും ചലച്ചിത്ര പിന്നണി ഗാന രചയിതാവും നോവലിസ്റ്റുമാണ് **എം.ഡി. രാജേന്ദ്രൻ** (ജനനം : 1952 ജൂലൈ അഞ്ച്). കേരള സംഗീതനാടക അക്കാദമിയുടെ ലളിത ഗാന ശാഖക്കുള്ള കലാശ്രീ പുരസ്‌കാരം 2014 ൽ ലഭിച്ചു. 
## ജീവിതരേഖ
തൃശ്ശൂർ ജില്ലയിലെ ചേർപ്പിൽ പ്രശസ്ത കവി പൊൻകുന്നം ദാമോദരന്റെയും കുഞ്ഞിക്കുട്ടിയമ്മയുടെയും മകനായി 1952 ൽ ജനിച്ചു. ഇംഗ്ലീഷിൽ ബിരുദാനന്തര ബിരുദം നേടിയ ഇദ്ദേഹം  1978ൽ " മോചനം " എന്ന ചിത്രത്തിനു വേണ്ടി ഗാനങ്ങൾ എഴുതിക്കൊണ്ട് സിനിമാരംഗത്തു പ്രവേശിച്ചു. തുടർന്ന് ശാലിനി എന്റെ കൂട്ടുകാരി,സ്വത്ത്,കഥയറിയാതെ തുടങ്ങിയ പടങ്ങൾക്കു വേണ്ടി ഗാനങ്ങൾ എഴുതി. ഇദ്ദേഹം കവിതകളും നാടകങ്ങളും കഥകളും നോവലുകളും എഴുതാറുണ്ട്. സംഗീതസംവിധായകനായും ഇദ്ദേഹം പ്രവർത്തിച്ചിട്ടുണ്ട്. ആകാശവാണിയിൽ അനൌൺസറായി വിരമിച്ചു.

നോവലുകൾ

*അടയാളവാക്യം
*നന്ദി വീണ്ടും വരിക
*സിന്ധുവിന്റെ നക്ഷത്രങ്ങൾ
*സതി എന്റെ സ്വാർത്ഥത 
## പുരസ്കാരങ്ങൾ
*കേരള സംഗീതനാടക അക്കാദമിയുടെ ലളിത ഗാന ശാഖക്കുള്ള കലാശ്രീ പുരസ്‌കാരം(2014) 
## അവലംബം


വർഗ്ഗം:1952-ൽ ജനിച്ചവർ
വർഗ്ഗം:ചലച്ചിത്ര ഗാനരചയിതാക്കൾ
വർഗ്ഗം:കേരള സംഗീതനാടക അക്കാദമിയുടെ കലാശ്രീ പുരസ്‌കാരം നേടിയവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വി. അലിയാർ കുഞ്ഞ്

നാടക അഭിനേതാവും അദ്ധ്യാപകനുമാണ് **അലിയാർ** എന്ന പേരിലറിയപ്പെടുന്ന **വി. അലിയാർ കുഞ്ഞ്**(1947). നല്ല കമൻറേറ്റർക്കുള്ള സംസ്ഥാന പുരസ്കാരവും  2014 ൽ നാടകത്തിനുള്ള കേരള സംഗീതനാടക അക്കാദമിയുടെ കലാശ്രീ പുരസ്‌കാരവും ലഭിച്ചിട്ടുണ്ട്.

## ജീവിതരേഖ
ബാവാക്കുഞ്ഞിന്റെയും റഹ്മാബീവിയുടെയും മകനായി വെളിയത്ത് ജനിച്ചു. കുഴിമതിക്കാട് ഗവൺമെന്റ് ഹൈസ്കൂളിൽനിന്നും പഠനം പൂർത്തിയാക്കിയശേഷം കൊട്ടാരക്കര സെൻറ് ഗ്രിയോറിയസ് കോളേജിൽനിന്ന് പ്രിഡിഗ്രിയും കൊല്ലം എസ്എൻ കോളേജിൽനിന്ന് ബിരുദവും ബിരുദാനന്തരബിരുദവും നേടി. മുപ്പതുവർഷം കേരളത്തിലെ വിവിധ ഗവൺമെൻറ് കോളേജുകളിൽ അദ്ധ്യാപകനായിരുന്നു. തിരുവനന്തപുരം യൂണിവേഴ്സിറ്റി കോളേജിലെ മലയാള വിഭാഗം അദ്ധ്യക്ഷനായി 2002ൽ വിരമിച്ചു. 

നിരവധി നാടകങ്ങളിൽ അഭിനയിച്ചിട്ടുള്ള അലിയാർ 1979ൽ ഭരത് ഗോപി സംവിധാനം ചെയ്ത 'ഞാറ്റടി' എന്ന ചിത്രത്തിലൂടെയാണ് സിനിമയിലെത്തിയെങ്കിലും ചിത്രം റിലീസ് ചെയ്തില്ല. 'കരിയിലക്കാറ്റുപോലെയാണ്' ണ് റിലീസ് ചെയ്ത ആദ്യ ചിത്രം. അടൂർ ഗോപാലകൃഷ്ണന്റെ അഞ്ച് ചിത്രങ്ങളിലുൾപ്പെടെ ധാരാളം സിനിമകളിൽ അഭിനയിച്ചിട്ടുണ്ട്. ടെലിവിഷൻ കമൻറേറ്ററും ഡബ്ബിംഗ് ആർട്ടിസ്റ്റുമായ ഇദ്ദേഹത്തിന് 2002, 2005 വർഷങ്ങളിൽ നല്ല കമൻറേറ്റർക്കുള്ള സംസ്ഥാന അവാർഡ് ലഭിച്ചിട്ടുണ്ട്.

1947ൽ (1947 ശരിയാണോ?)നാടകസംബന്ധമായ നിരവധി ലേഖനങ്ങൾ എഴുതിയിട്ടുള്ള അലിയാർ മറ്റു ഭാഷകളിൽനിന്ന് കഥകളും നാടകങ്ങളും പരിഭാഷ ചെയ്തിട്ടുണ്ട്. 

ഭാര്യ: ആരിഫാ. മക്കൾ : സെറീന, സുലേഖ.

## പുരസ്കാരങ്ങൾ
*നല്ല കമൻറേറ്റർക്കുള്ള സംസ്ഥാന പുരസ്‌കാരം
*കേരള സംഗീതനാടക അക്കാദമിയുടെ കലാശ്രീ പുരസ്‌കാരം (2014) 
## as dubbing artist

## അവലംബം



വർഗ്ഗം:1947-ൽ ജനിച്ചവർ
വർഗ്ഗം:നാടക അഭിനേതാക്കൾ
വർഗ്ഗം:കേരള സംഗീതനാടക അക്കാദമിയുടെ കലാശ്രീ പുരസ്‌കാരം നേടിയവർ
വർഗ്ഗം:കൊല്ലം ജില്ലയിൽ ജനിച്ചവർ
ഹാരോൾഡ്‌ യുറേ

അമേരിക്കൻ  ഭൗതികരസതന്ത്രജ്ഞൻ ആയിരുന്നു **ഹാരോൾഡ്‌ ക്ലേടൺ യുറേ**(ഏപ്രിൽ 29, 1893 – ജനുവരി 5, 1981)

ഐസോടോപ്പുകളെ കുറിച്ചുള്ള പഠനങ്ങളിൽ പ്രസിദ്ധനായിരുന്ന അദ്ദേഹത്തിനു ഡ്യുറ്റീരിയം കണ്ടുപിടിച്ചതിനു 1934 ൽ രസതന്ത്രത്തിൽ  നോബൽ സമ്മാനം ലഭിച്ചു. ആറ്റം ബോംബിന്റെ വികസനത്തിൽ അദ്ദേഹം ഒരു പ്രധാന പങ്ക് വഹിച്ചു. അതുപോലെ തന്നെ ജീവജാലങ്ങളിൽ നിന്ന് ജൈവ ജീവിയുടെ വികാസത്തെക്കുറിച്ചുള്ള സിദ്ധാന്തങ്ങൾക്കും സംഭാവന നൽകി.
## Notes

## അവലംബം
* Urey, H. C. (1952). The planets: Their origin and development. Mrs. Hepsa Ely Silliman Memorial Lectures. Document in which Urey describes the carbonate–silicate geochemical cycle controlling the long-term climate on Earth during the geological ages (see Berner, Lasaga and Garrels (1983) on the subject).
* 
* 
* 
* 
* 

## പുറംകണ്ണികൾ
* Harold Clayton Urey Papers MSS 44. Special Collections & Archives, UC San Diego Library.
*1965 Audio Interview with Harold Urey by Stephane Groueff Voices of the Manhattan Project
* National Academy of Sciences biography
* Harold Urey – Explaining why he rejects the notion of the moon breaking away from the earth – 1972
*  including the Nobel Lecture on February 14, 1935 *Some Thermodynamic Properties of Hydrogen and Deuterium*
*Guide to the Harold C. Urey Papers 1932-1953 at the University of Chicago Special Collections Research Center

വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:1893-ൽ ജനിച്ചവർ
വർഗ്ഗം:1981-ൽ മരിച്ചവർ
വർഗ്ഗം:അമേരിക്കൻ ജ്യോതിശാസ്ത്രജ്ഞന്മാർ
വർഗ്ഗം:ജ്യോതിർഗോള ശാസ്ത്രജ്ഞർ
ഹെർമൻ എമിൽ ഫിഷർ

ജർമ്മൻ രസതന്ത്രജ്ഞൻ ആയിരുന്നു **ഹെർമൻ എമിൽ ഫിഷർ**(Hermann Emil Louis Fischer ) - ( 9 ഒക്ടോബർ 1852 – 15 ജൂലൈ 1919) . 1902 ൽ  പഞ്ചസാര , പ്യൂരിൻ തുടങ്ങിയവയിൽ നടത്തിയ പരീക്ഷണങ്ങൾക്ക്   രസതന്ത്രത്തിനുള്ള നോബൽ സമ്മാനം ഇദ്ദേഹത്തിനു ലഭിച്ചു. ഫിഷർ എസ്റ്ററിഫിക്കേഷൻ അദ്ദേഹം കണ്ടെത്തി. അസമമായ കാർബൺ ആറ്റങ്ങൾ വരയ്ക്കുന്നതിനുള്ള പ്രതീകാത്മക മാർഗമായ ഫിഷർ പ്രൊജക്ഷനും അദ്ദേഹം വികസിപ്പിച്ചെടുത്തു. എൻസൈം പ്രവർത്തനത്തിന്റെ ലോക്ക്, കീ മെക്കാനിസവും അദ്ദേഹം അനുമാനിച്ചു. ഒരിക്കലും തന്റെ ആദ്യ നാമം ഉപയോഗിച്ചിരുന്നില്ലാത്ത അദ്ദേഹം  ജീവിതകാലം മുഴുവൻ എമിൽ ഫിഷർ എന്ന പേരിൽ അറിയപ്പെട്ടു.

കൊളോണിനടുത്തുള്ള യൂസ്കിർച്ചെനിൽ, വ്യവസായിയായ ലോറൻസ് ഫിഷറിന്റെയും അദ്ദേഹത്തിന്റെ ഭാര്യ ജൂലി പോയൻസ്ജെന്റെയും മകനായി ഫിഷർ ജനിച്ചു. ബിരുദം നേടിയ ശേഷം പ്രകൃതി ശാസ്ത്രം പഠിക്കാൻ ആഗ്രഹിച്ചുവെങ്കിലും പിതാവ് കുടുംബ ബിസിനസിൽ ജോലി ചെയ്യാൻ നിർബന്ധിക്കുകയും തന്റെ മകൻ ഇതിന് അനുയോജ്യനല്ലെന്ന് മനസിലാക്കുകയും ചെയ്തു. തുടർന്ന് ഫിഷർ 1871-ൽ ബോൺ സർവകലാശാലയിൽ പഠനത്തിന് ചേർന്നു, പക്ഷേ 1872-ൽ സ്ട്രാസ്ബർഗ് സർവകലാശാലയിലേക്ക് (ഇപ്പോൾ ഫ്രാൻസിലെ സ്ട്രാസ്ബർഗ്) മാറി. 1874-ൽ അഡോൾഫ് വോൺ ബേയറുടെ കീഴിൽ ഫ്താലീനുകളെക്കുറിച്ചുള്ള പഠനത്തിലൂടെ അദ്ദേഹം ഡോക്ടറേറ്റ് നേടി.

## വ്യക്തിജീവിതവും മരണവും
ഫിഷർ 1888-ൽ ആഗ്നസ് ഗെർലാക്കിനെ വിവാഹം കഴിച്ചു. ഏഴ് വർഷത്തിന് ശേഷം അവർ മരിച്ചു. അദ്ദേഹത്തിന് മൂന്ന് ആൺമക്കളുണ്ടായിരുന്നു. ഇളയ രണ്ടുപേർ ഒന്നാം ലോകമഹായുദ്ധത്തിൽ സൈനിക സേവനത്തിനിടെ മരിച്ചു. എന്നാൽ മൂത്തയാൾ പിന്നീട് ഹെർമൻ ഒരു ജൈവ രസതന്ത്രജ്ഞനായി. എമിൽ ഫിഷർ 1919 ജൂലൈ 15-ന് 66-ാം വയസ്സിൽ ബെർലിനിൽ വച്ച് മരിച്ചു.

## അവലംബം

വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1852-ൽ ജനിച്ചവർ
മനു ജോസ്

നാടക - ചലച്ചിത്ര അഭിനേതാവും കുട്ടികൾക്കായുള്ള അരങ്ങുകളിലെ കഥ പറച്ചിലുകാരനുമാണ് **മനു ജോസ്** . 2014 ൽ നാടകത്തിനുള്ള കേരള സംഗീതനാടക അക്കാദമിയുടെ കലാശ്രീ പുരസ്‌കാരം ലഭിച്ചു.
## ജീവിതരേഖ
തൃശൂർ സ്കൂൾ ഓഫ് ഡ്രാമയിൽ നിന്ന് ബാച്ചലർ ഓഫ് തീയറ്റർ ആർട്സിൽ ബിരുദവും പോണ്ടിച്ചേരി കേന്ദ്ര സർവകലാശാലയിൽ നിന്ന് പെർഫോമിംഗ് ആർട്സിൽ ബിരുദാനന്ദര ബിരുദവും നേടി. ഗദ്ദാമ, ഋതു തുടങ്ങിയ ചിത്രങ്ങളിൽ അഭിനയിച്ചു. 
## പുരസ്കാരങ്ങൾ
**കേരള സംഗീതനാടക അക്കാദമിയുടെ കലാശ്രീ പുരസ്‌കാരം (2014) 
## അവലംബം

## പുറം കണ്ണികൾ
*Multifaceted Manu

വർഗ്ഗം:നാടക അഭിനേതാക്കൾ
വർഗ്ഗം:കേരള സംഗീതനാടക അക്കാദമിയുടെ കലാശ്രീ പുരസ്‌കാരം നേടിയവർ
വർഗ്ഗം:ചലച്ചിത്ര അഭിനേതാക്കൾ
സഹകരണം (ജീവപരിണാമം)

**സഹകരണം** പരിണാമ പ്രക്രിയയിൽ, ജീവജാലങ്ങൾ ഒരുമിച്ച് പ്രവർത്തിക്കുകയോ അല്ലെങ്കിൽ പൊതുവായ പരസ്പര ആനുകൂല്യങ്ങൾക്ക് വേണ്ടി പ്രവർത്തിക്കുകയോ ചെയ്യുന്ന പ്രക്രിയയാണ്. സാമൂഹിക പങ്കാളികളുടെ പ്രത്യുൽപാദന വിജയം വർദ്ധിപ്പിക്കുന്നതിനായി ഏതെങ്കിലും അനുകൂലനം (ജീവികളുടെ പരിസരവുമായുള്ള  ഒത്തിണങ്ങൽ) ആവിഷ്കരിക്കപ്പെടുന്നത് കുറഞ്ഞത് ഒരു ഭാഗം മാത്രമായിട്ടാണ് ഇതിനെ സാധാരണയായി നിർവ്വചിച്ചിരിക്കുന്നത്.  ഉദാഹരണത്തിനു പ്രദേശിക ആൺ സിംഹങ്ങളുടെ ഗർജ്ജനങ്ങൾ നുഴഞ്ഞുകയറ്റക്കാരെ നിരുത്സാഹപ്പെടുത്തുക വഴി ഒപ്പമുള്ള മറ്റു സിംഹങ്ങൾക്കും പ്രയോജനകരമാകുന്നു.

ഈ പ്രക്രിയ സംഘത്തിനുള്ളിലെ മത്സരവുമായി വ്യത്യാസപ്പെട്ടിരിക്കുന്നു. സ്വാർത്ഥപരമായ കാരണങ്ങളാൽ വ്യക്തികൾ തമ്മിൽ പരസ്പരം പ്രവർത്തിക്കുന്നു. സഹകരണം മനുഷ്യരിൽ മാത്രമല്ല, മറ്റ് മൃഗങ്ങളിലും കാണപ്പെടുന്നു.  നാനാവർണ്ണമായ മൃഗക്കൂട്ടമായ സീബ്ര മുതൽ തുടങ്ങി ചിന്നം വിളിക്കുന്ന ആഫ്രിക്കൻ ആനകൾ വരെയുള്ള വൈവിധ്യമുള്ള വർഗീകരണ സംഘങ്ങൾ കാണിക്കുന്ന പരസ്പര സഹകരണം വളരെ വലുതാണ്. പല ജന്തുക്കളുടെയും സസ്യജാലങ്ങളുടെയും വർഗ്ഗങ്ങൾ അവരുടെ സ്വന്തം വർഗ്ഗങ്ങളിലെ അംഗങ്ങളും മറ്റു വർഗ്ഗങ്ങളിലെ അംഗങ്ങളുമായി സഹകരിക്കുന്നു.

## ജന്തുക്കളുടെ ഇടയിലെ സഹകരണം
മൃഗങ്ങളുടെയിടയിൽ ബന്ധുക്കൾ തമ്മിലാണു കൂടുതലും സഹകരണം കണ്ടുവരുന്നത്. ഒരു ജീവിയ്ക്ക് അതിജീവിക്കാനുള്ള സാധ്യത ആദ്യം വിനാശകരമായി തോന്നിയേക്കാം എങ്കിലും ബന്ധപ്പെട്ട വ്യക്തിയെ സഹായിക്കുന്ന സമയവും വിഭവങ്ങളും  യഥാർത്ഥത്തിൽ ദീർഘകാലത്തേയ്ക്ക് പ്രയോജനകരമാണ്. ബന്ധുക്കൾ ജനിതകമാതൃകയുടെ പങ്കുവഹിക്കുന്നതിനാൽ, വാസ്തവത്തിൽ ഓരോ വ്യക്തിക്കും അതിജീവിക്കാനുള്ള സാധ്യത വർധിപ്പിക്കുന്നു. സഹായകാരിയുടെ ജനിതകഗുണങ്ങൾ ഭാവി തലമുറകൾക്ക് കൈമാറുകയും ചെയ്യുന്നു.
 
 
## അവലംബം

വർഗ്ഗം:പരിണാമ ജീവശാസ്ത്രം
വർഗ്ഗം:പരിണാമസിദ്ധാന്തം
ഡ്യുറ്റീരിയം

ഹെവി ഹൈഡ്രജൻ (heavy hydrogen) എന്ന് അറിയപ്പെടുന്ന ഹൈഡ്രജൻറെ ഒരു ഐസോടോപ്പ് ആണ് **ഡ്യുറ്റീരിയം**(Deuterium) - D or 1H2 .ഇതിന്റെ അണുസംഖ്യ 1-ഉം അണുഭാരം 2-ഉം ആണ്.പ്രകൃതിയിൽ കാണപ്പെടുന്ന ഹൈഡ്രജനിൽ‍ 0.015% ഡ്യൂട്ടിരിയം കാണപ്പെടുന്നു.  ഈ ഐസോടോപ്പ് റേഡിയോആക്റ്റീവല്ല.

ഹാരോൾഡ്‌ യുറേ ആണ് ഡ്യുറ്റീരിയം കണ്ടുപിടിച്ചത്.

വർഗ്ഗം:ഐസോട്ടോപ്പുകൾ
വർഗ്ഗം:ഹൈഡ്രജൻ
വർഗ്ഗം:ഹൈഡ്രജൻ ഐസോട്ടോപ്പുകൾ
പ്യൂരിൻ

ഒരു ഹെട്രോസൈക്ലിക് അരോമാറ്റിക് കാർബണിക സംയുക്തം ആണ്  **പ്യൂരിൻ**.

## പുറത്തേയ്ക്കുള്ള കണ്ണികൾ
* പ്യൂരിൻ ഭക്ഷണത്തിൽ 

വർഗ്ഗം:ഓർഗാനിക് രാസസം‌യുക്തങ്ങൾ
വിതുര സുധാകരൻ

നാടക പ്രവർത്തകനാണ് **വിതുര സുധാകരൻ**. 2014 ൽ നാടകത്തിനുള്ള കേരള സംഗീതനാടക അക്കാദമിയുടെ കലാശ്രീ പുരസ്‌കാരം ലഭിച്ചു.
## ജീവിതരേഖ
തിരുവനന്തപുരം നാടകയോഗത്തിൽ പരേതനായ നാടകചര്യൻ  ശ്രീ കെ. രഘു വിന്റെ കീഴിൽ പരിശീലനം നേടി. വിതുര സുഹൃദ് നാടക സംഘത്തിന്റെ സംഘാടകനാണ്. കുട്ടികളുടെ നാടക വേദിയുമായി ബന്ധപ്പെട്ടും പ്രവർത്തിക്കുന്നു. ചരട് പിന്നിക്കളിയെന്ന കേരളത്തിലെ തനതു കലാരൂപാവതരണത്തിന്റെ അവതരണം നടത്താറുണ്ട്.

## പുരസ്കാരങ്ങൾ
**കേരള സംഗീതനാടക അക്കാദമിയുടെ കലാശ്രീ പുരസ്‌കാരം (2014) 
## അവലംബം

## പുറം കണ്ണികൾ
*Theatre of change

വർഗ്ഗം:നാടക അഭിനേതാക്കൾ
വർഗ്ഗം:കേരള സംഗീതനാടക അക്കാദമിയുടെ കലാശ്രീ പുരസ്‌കാരം നേടിയവർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
സദനം കെ. ഹരികുമാരൻ

കഥകളി നടനും സംഗീതജ്ഞനും ചിത്രകാരനും ശില്പിയുമാണ് **ഡോ. സദനം കെ. ഹരികുമാരൻ**(ജനനം : 8 ഫെബ്രുവരി 1958). 2014 ൽ കഥകളിക്കുളള കേരള സംഗീതനാടക അക്കാദമിയുടെ കലാശ്രീ പുരസ്‌കാരം ലഭിച്ചു.
## ജീവിതരേഖ
ഗാന്ധി സേവാ സദനത്തിന്റെ സ്ഥാപകനും  സ്വാതന്ത്ര്യ സമര സേനാനിയുമായിരുന്ന കെ. കുമാരന്റെയും ജാനകിയമ്മയുടെയും മകനാണ്. അഞ്ചു വർഷത്തോളം വിശ്വ ഭാരതി സർവകലാശാലയിൽ പ്രൊഫസറായിരുന്നു. അക്കാലത്ത് ശില്പകലയിൽ തത്പരനായ ഇദ്ദേഹം ശിൽപ്പ പ്രദർശനവും ചിത്ര പ്രദർശനവും നടത്തിയിട്ടുണ്ട്. പിന്നീട് സദനത്തിന്റെ പ്രിൻസിപ്പാളായി. കീഴ്പാടമാണ് പ്രധാന ഗുരു. കലാമണ്ഡലം ലീലാമ്മയുടെ പക്കൽ ഭരതനാട്യവും മോഹിനിയാട്ടവും പഠിച്ചിട്ടുണ്ട്. ഷേക്‌സ്​പിയറുടെ ജൂലിയസ് സീസർ നാടകം കഥകളി രൂപത്തിൽ അവതരിപ്പിച്ചിട്ടുണ്ട്.

## പുരസ്കാരങ്ങൾ
**കേരള സംഗീതനാടക അക്കാദമിയുടെ കലാശ്രീ പുരസ്‌കാരം (2014) 
## അവലംബം

## പുറം കണ്ണികൾ
*his forte

വർഗ്ഗം:കഥകളി നടന്മാർ
വർഗ്ഗം:കേരള സംഗീതനാടക അക്കാദമിയുടെ കലാശ്രീ പുരസ്‌കാരം നേടിയവർ
വർഗ്ഗം:1958-ൽ ജനിച്ചവർ
സ്മിത രാജൻ

മോഹിനിയാട്ട കലാകാരിയാണ് **സ്മിത രാജൻ** (ജനനം : 1969) . 2014 ൽ മോഹിനിയാട്ടത്തിനുള്ള കേരള സംഗീതനാടക അക്കാദമിയുടെ കലാശ്രീ പുരസ്‌കാരം ലഭിച്ചു.
## ജീവിതരേഖ
മോഹിനിയാട്ടം കലാകാരിയായ ശ്രീദേവി രാജന്റെയും  ടി. രാജപ്പന്റെയും മകളാണ്. കലാമണ്ഡലം കല്യാണിക്കുട്ടിയമ്മയുടെയും കലാമണ്ഡലം കൃഷ്ണൻ നായരുടെയും കൊച്ചുമകളാണ്. അമ്മ ശ്രീദേവി രാജനാണ് ഗുരു.  ഇപ്പോൾ യു.എസ്സിൽ നൃത്ത വിദ്യലയം നടത്തുന്നു.

## പുരസ്കാരങ്ങൾ
*കേരള സംഗീതനാടക അക്കാദമിയുടെ കലാശ്രീ പുരസ്‌കാരം (2014) 
## അവലംബം

## പുറം കണ്ണികൾ

*Official Site 
*To Become Another Being

വർഗ്ഗം:കേരള സംഗീതനാടക അക്കാദമിയുടെ കലാശ്രീ പുരസ്‌കാരം നേടിയവർ
വർഗ്ഗം:മോഹിനിയാട്ടം നർത്തകർ
വർഗ്ഗം:1969-ൽ ജനിച്ചവർ
ഉഷാ നങ്ങ്യാർ

കൂടിയാട്ടം കലാകാരിയും അദ്ധ്യാപികയും ഗവേഷകയുമാണ് **ഉഷാ നങ്ങ്യാർ**. 2014 ൽ കൂടിയാട്ടത്തിനുള്ള കേരള സംഗീതനാടക അക്കാദമിയുടെ കലാശ്രീ പുരസ്‌കാരം ലഭിച്ചു.
## ജീവിതരേഖ
മിഴാവ് കലാകാരനായിരുന്ന ചാത്തക്കുടം കൃഷ്ണൻ നമ്പ്യാരുടെ മകളാണ്. പൈങ്കുളം രാമ ചാക്യരായിരുന്നു ആദ്യ ഗുരു. അമ്മന്നൂർ മാധവ ചാക്യാരുടെ പക്കലും ശിക്ഷണം നേടി. കാലടി ശ്രീ ശങ്കരാചാര്യ സംസ്കൃത സർവ്വകലാശാലയിലെ അദ്ധ്യാപികയാണ്. മിഴാവ് കലാകാരനായ വി.കെ.കെ. ഹരിഹരനാണ് ഭർത്താവ്. ഏഴു വർഷത്തോളം തുടർച്ചയായി തൃശ്ശൂർ വടക്കുംനാഥ ക്ഷേത്രത്തിൽ കൂടിയാട്ടം അവതരിപ്പിച്ചു. നമ്പ്യാർ സമുദായത്തിൽ നിന്ന് വിവാഹം കഴിച്ചതിന്റെ പേരിൽ വിവാഹ ശേഷം അവിടെ കൂടിയാട്ടമവതരിപ്പിക്കുവാൻ അവസരം നൽകിയില്ല. നങ്ങ്യാർ സമുദായത്തിലെ സ്ത്രീകൾ ചാക്യാർ സമുദായത്തിൽ നിന്ന് വിവാഹം കഴിച്ചാൽ മാത്രമെ നങ്ങ്യാരമ്മയുടെ സ്ഥാനം നിറുത്തിക്കിട്ടൂ.

## പുരസ്കാരങ്ങൾ
*കേരള സംഗീതനാടക അക്കാദമിയുടെ കലാശ്രീ പുരസ്‌കാരം (2014) 

## ചിത്രശാല

Image: Usha Nangyar 2.jpg
Image: Usha Nangyar 3.jpg|
Image: Usha Nangyar 4.jpg
Image: Hariharan UshaNangiar.jpg 

## അവലംബം


വർഗ്ഗം:കേരള സംഗീതനാടക അക്കാദമിയുടെ കലാശ്രീ പുരസ്‌കാരം നേടിയവർ
വർഗ്ഗം:കൂടിയാട്ട കലാകാരികൾ
വർഗ്ഗം:തൃശ്ശൂർ ജില്ലയിൽ ജനിച്ചവർ
വി.കെ.കെ. ഹരിഹരൻ

മിഴാവ് കലാകാരനാണ് **വി.കെ.കെ. ഹരിഹരൻ**(ജനനം : 1965). 2014 ൽ കൂടിയാട്ടത്തിനുള്ള കേരള സംഗീതനാടക അക്കാദമിയുടെ കലാശ്രീ പുരസ്‌കാരം ലഭിച്ചു.
## ജീവിതരേഖ
കേരള കലാമണ്ഡലത്തിൽ പഠിച്ചു. പി.കെ. നാരായണൻ നമ്പ്യാരായിരുന്നു ഗുരു. ഇരിഞ്ഞാലക്കുട അമ്മന്നൂർ ചാച്ചു ചാക്യാർ സ്മാരക ഗുരുകുലത്തിലെ അദ്ധ്യാപകനാണ്. ഗുരു അമ്മന്നൂർ മാധവ ചാക്യാർക്ക് ദീർഘകാലം മിഴാവ് വായിച്ചു. ജയചന്ദ്രൻ പാലാഴി, വീണാപാണി ചൗള തുടങ്ങിയവരുടെ ആധുനിക നൃത്തരീതികൾക്കൊപ്പവും ഇദ്ദേഹം പ്രവർത്തിച്ചിട്ടുണ്ട്.

കൂടിയാട്ടം കലാകാരിയായ ഉഷാ നങ്ങ്യാരാണ് ഭാര്യ. മകൾ ആതിര.

## പുരസ്കാരങ്ങൾ
*കേരള സംഗീതനാടക അക്കാദമിയുടെ കലാശ്രീ പുരസ്‌കാരം (2014) 
## അവലംബം

## പുറം കണ്ണികൾ
*Bond of two classicists

വർഗ്ഗം:കേരള സംഗീതനാടക അക്കാദമിയുടെ കലാശ്രീ പുരസ്‌കാരം നേടിയവർ
വർഗ്ഗം:മിഴാവ് വാദകർ
വർഗ്ഗം:കൂടിയാട്ട കലാകാരന്മാർ
വർഗ്ഗം:1965-ൽ ജനിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
ചോറ്റാനിക്കര വിജയൻ മാരാർ

തിമിലവിദ്വാനാണ് **ചോറ്റാനിക്കര വിജയൻ മാരാർ** . 2014 ൽ വാദ്യ കലക്കുള്ള കേരള സംഗീതനാടക അക്കാദമിയുടെ കലാശ്രീ പുരസ്‌കാരം ലഭിച്ചു.
## പുരസ്കാരങ്ങൾ
*കേരള സംഗീതനാടക അക്കാദമിയുടെ കലാശ്രീ പുരസ്‌കാരം (2014) 
*കക്കാട് വാദ്യകലാക്ഷേത്രത്തിന്റെ കക്കാട് പുരസ്‌കാരം
## അവലംബം


വർഗ്ഗം:കേരള സംഗീതനാടക അക്കാദമിയുടെ കലാശ്രീ പുരസ്‌കാരം നേടിയവർ
വർഗ്ഗം:പഞ്ചവാദ്യം
വർഗ്ഗം:തിമില വാദകർ
വർഗ്ഗം:തൃശ്ശൂർ ജില്ലയിൽ ജനിച്ചവർ
പുതുമന ഗോവിന്ദൻ നമ്പൂതിരി

ഉത്തര കേരളത്തിലെ നമ്പൂതിരിമാരുടെ പ്രധാന അനുഷ്ഠാന കലയായ തിടമ്പ് നൃത്ത കലാകാരനാണ് **പുതുമന ഗോവിന്ദൻ നമ്പൂതിരി**. 40 വർഷമായി ഉത്തരകേരളത്തിലെ ക്ഷേത്രങ്ങളിൽ തിടമ്പുനൃത്തം അവതരിപ്പിച്ചു വരുന്നു. 2014 ൽ തിടമ്പ് നൃത്തത്തിനുള്ള കേരള സംഗീതനാടക അക്കാദമിയുടെ കലാശ്രീ പുരസ്‌കാരം ലഭിച്ചു.
## ജീവിതരേഖ
മാടമന ശങ്കരൻ എമ്പ്രാന്തിരിയുടെ ശിഷ്യനാണ്. ക്ഷേത്ര മതിൽക്കെട്ടിനുള്ളിൽ ഒതുങ്ങിയിരുന്ന ഈ കലാരൂപത്തെ ജനകീയമാക്കാനുള്ള ശ്രമം നടത്തി. 
## പുരസ്കാരങ്ങൾ
*കേരള സംഗീതനാടക അക്കാദമിയുടെ കലാശ്രീ പുരസ്‌കാരം (2014) 
## അവലംബം


വർഗ്ഗം:കേരള സംഗീതനാടക അക്കാദമിയുടെ കലാശ്രീ പുരസ്‌കാരം നേടിയവർ
വർഗ്ഗം:തിടമ്പ് നൃത്ത കലാകാരന്മാർ
സയൻസ് എക്സ്പ്രസ്സ് (ജൈവ വൈവിധ്യ സ്പെഷ്യൽ)

രാജ്യത്തെ വിവിധ മേഖലകളിലെ ജൈവ വൈവിധ്യവും കാലാവസ്ഥാ വ്യതിയാനവുമായി ബന്ധപ്പെട്ട കാഴ്ചകളുമായി സഞ്ചരിക്കുന്ന പ്രദർശന ട്രെയിനാണ് **സയൻസ് എക്സ്പ്രസ്സ്(ജൈവ വൈവിധ്യ സ്പെഷ്യൽ)**. ജീവി വർഗങ്ങളയും ഭൂപ്രകൃതിയെയും കുറിച്ചുള്ള ചിത്രങ്ങളും വിവരണങ്ങളും ഇവിടെയുണ്ട്. ഹരിത സാങ്കേതിക വിദ്യ, ഊർജ്ജ സംരക്ഷണം തുടങ്ങിയവയുടെ ശാസ്ത്രീയ വശങ്ങൾ 16 കോച്ചുകളിലായി അവതരിപ്പിച്ചിരിക്കുന്നു. കേന്ദ്ര ശാസ്ത്ര സാങ്കേതിക വകുപ്പും വനം പരിസ്ഥിതി മന്ത്രാലയവും സംയുക്തമായാണ് പ്രദർശനം സംഘടിപ്പിച്ചിരിക്കുന്നത്. ജൂലൈ 28ന് ദില്ലിയിൽ നിന്നാണ് സ്പെഷ്യൽ സയൻസ് എക്സ്‍പ്രസ് ട്രെയിൻ യാത്ര തുടങ്ങിയത്. 57 സ്റ്റേഷനുകളിൽ മൂന്ന് ദിവസം വീതമാണ് സയൻസ് എക്‌സ്പ്രസിന്റെ പ്രദർശനം. ട്രെയിനിലേക്കുള്ള പ്രവേശനം സൗജന്യമാണ്.
## പ്രദർശന വസ്തുക്കൾ
കേന്ദ്ര ശാസ്ത്ര സാങ്കേതിക, പരിസ്ഥിതി-വനം-ജൈവവൈവിധ്യ മന്ത്രാലയങ്ങൾ സംയുക്തമായി ആറു വർഷമായി നടത്തുന്ന പ്രദർശനത്തിന്റെ മൂന്നാം ഘട്ടമാണിത്. 2012 മുതൽ ജൈവ വൈവിധ്യത്തിന് പ്രത്യേക പ്രാധാന്യം നൽകിയാണ് പ്രദർശനം. ജൂലൈ 28ന് തുടങ്ങി 2015 ഫെബ്രുവരി 15 വരെ 17,000 കിലോമീറ്റർ താണ്ടുന്ന 16 കോച്ചുകളുള്ള എ സി ട്രെയിൻ 57 കേന്ദ്രങ്ങളിൽ പ്രദർശനം നടത്തും. ജൈവ വൈവിധ്യം, കാലാവസ്ഥാ വ്യതിയാനം എന്നിവയ്ക്കു പുറമെ സുസ്ഥിര പ്രകൃതി, ഊർജ്ജ സംരക്ഷണം തുടങ്ങിയവയുമായി ബന്ധപ്പെട്ട പ്രദർശനവും ട്രെയിനിലുണ്ട്.

പശ്ചിമഘട്ടം, ഹിമാലയസാനുക്കൾ, ഡെക്കാൻ പീഠഭൂമി, തീരപ്രദേശം, മരുഭൂമി, വടക്കു കിഴക്കൻ ഇന്ത്യ, ലക്ഷദ്വീപ്‌, ആൻഡമാൻ നിക്കോബാർ ദ്വീപുകൾ തുടങ്ങി വൈവിധ്യമാർന്ന ജൈവമേഖലകളാണ്‌ ചിത്രങ്ങളിലൂടേയും വീഡിയോകളിലൂടേയും പരിചയപ്പെടുത്തുന്നത്‌. ഓരോ പ്രദേശത്തെ പക്ഷി മൃഗാദികളുടെ ശബ്‌ദവും കേൾക്കാം. ക്വാറികൾ, വനനശീകരണം, കാലാവസ്‌ഥാവ്യതിയാനം, നദികളുടെ മലിനീകരണം, ആഗോളതാപനം തുടങ്ങിയവയുടെ പ്രത്യാഘാതങ്ങളുടെ സചിത്ര വിശദീകരണവുമുണ്ട്‌.

## കിഡ്സ് സോൺ
കുട്ടികൾക്കായി സജ്ജീകരിച്ച കിഡ്സ് സോണിൽ സയൻസ്, മാത്സ് ലാബും ഒരു കോച്ചിലുണ്ട്. അധ്യാപകർക്കൊപ്പം കുറഞ്ഞത് 20 കുട്ടികളുടെ സംഘം എത്തിയാൽ സയൻസ് ലാബിൽ പരീക്ഷണങ്ങൾക്കു അനുമതി നൽകും. പത്തു മുതൽ 15വരെയുള്ള അധ്യാപകരുടെ സംഘത്തിന് ജൈവ വൈവിധ്യ ഓറിയന്റേഷൻ ക്ലാസിൽ പങ്കെടുക്കാം.
## ജോയ് ഓഫ് സയൻസ്
മുതിർന്ന കുട്ടികൾക്കായി ഒരു കോച്ചിൽ ജോയ് ഓഫ് സയൻസ് ഒരുക്കിയിരിക്കുന്നു.
## അവലംബം

## പുറം കണ്ണികൾ
*വെബ്സൈറ്റ് 

വർഗ്ഗം:ശാസ്ത്രപ്രചരണം ഭാരതത്തിൽ
കായണ്ണ ബസാർ

**കായണ്ണ ബസാർ** എന്ന പ്രദേശം കോഴിക്കോട് ജില്ലയിലെ മലയോര ഗ്രാമമാണ് കോഴിക്കോട് നഗരത്തിൽ നിന്നു 40&nbsp;km മാറി സ്ഥിതി ചെയ്യുന്നു .
## സ്ഥാനം
thumb|left|കായണ്ണയുടെ സ്ഥാനം

## ഭരണാധികാരികൾ

## വിദ്യാഭ്യാസ സ്ഥാപനങ്ങൾ

### [[ജി.എച്ച്. എസ്സ്.എസ്സ് കായണ്ണ]]
കോഴിക്കോട് ജില്ലയിലെ കായണ്ണ പഞ്ചായത്തിൽ 1982 ജൂൻ 15നു കായണ്ണ സെക്കണ്ടറി സ്കൂൽ നിലവിൽ വന്നു. സ്കൂളിനു സ്വന്തമയി കെട്ടിട്ടം ഉണ്ടായത് 1983 ജൂലയ് മാാസത്തിലാണ് . മൊട്ടന്തറ എന്ന പ്രദേശത്ത് സ്ഥിതിചെയ്യുന്നു.

#### ഭൗതികസൗകര്യങ്ങൾ

സ്കൂൾ ആരംഭത്തിൽ 132 വിദ്യാർതികളും 5 അധ്യാപകരും ആണ് ഉണ്ടായിരുന്നതു. 1992 ൽ ഈ വിദ്യാലയം സർക്കാർ ഏറ്റെടുത്തു. 1997ൽ വിദ്യാലയം ഹയർ സെക്കണ്ടറി ആയി ഉയർത്തി. ഹ്യുമനിട്ടിസ്, കൊമെഴ്സ് വിഷയങ്ങളിൽ ഒരൊ ബാച് ആരംഭിചു.പിന്നീട് 2 ബാച്ച് സയൻസ് ആരംഭിചു.ഇപ്പൊൾ ഹയർസെക്കന്റരിയിൽ 450 കുട്ടികളും ഹൈസ്കൂളിൽ 287 കുട്ടികളും ഉണ്ടു.

### ജി.യു.പി.എസ് കായണ്ണ
കായണ്ണ ഗ്രാമപഞ്ചായത്തിലെ ഏക സർക്കാർ യൂ.പി സ്കൂൾ 
### മാട്ടനോട് എ.യു.പി.എസ്
കായണ്ണ ഗ്രാമപഞ്ചായത്തിലെ ഏക എയ്ഡട് യൂ.പി സ്കൂൾ 
### ചെറുക്കാട് എ.എൽ.പി.എസ്
കായണ്ണ ഗ്രാമപഞ്ചായത്തിലെ ഏക എയ്ഡട് എൽ.പി സ്കൂൾ

## കുറിപ്പുകൾ










വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ചെന്നൈയിൻ എഫ് സി

ലഘുചിത്രം|'''<u><span lang="ml" dir="ltr">Kit shorts chennaiyin1415a.png</span></u>'''

അഭിഷേക്  ബച്ചൻ, മഹേന്ദ്രസിംഗ്ധോണി എന്നിവരുടെ  ഉടമസ്ഥതയിലുള്ള ഇന്ത്യൻ സൂപ്പർ ലീഗിൽ തമിഴ്നാടിനെ പ്രതിനിധികരിക്കുന്ന ടീമാണ് **ചെന്നൈയിൻ എഫ് സി** .

കിറ്റ് ഷോർട്ട്സ് chennaiyin1415a.png

കിറ്റ്‌ സ്പോൺസർമാരും ഷർട്ട് നിർമ്മാതാക്കളും 

വർഗ്ഗം:ഇന്ത്യയിലെ ഫുട്ബോൾ ക്ലബ്ബുകൾ
വർഗ്ഗം:ഇന്ത്യൻ സൂപ്പർ ലീഗ് ടീമുകൾ
വർഗ്ഗം:ചെന്നൈയിൻ എഫ് സി